open-index/open-wikipedia-markdown huggingface dataset:
ইমামুজ্জামান চৌধুরী

**ইমামুজ্জামান চৌধুরী** বাংলাদেশ সেনাবাহিনীর একজন অবসরপ্রাপ্ত মেজর জেনারেল যিনি ১৯৯৬ সালে বাংলাদেশে সামরিক অভ্যুত্থানের প্রয়াস প্রতিরোধে গুরুত্বপূর্ণ ভূমিকা রাখেন।

## কর্মজীবন
ইমামুজ্জামান চৌধুরী বাংলাদেশের মুক্তিযুদ্ধে লেফটেন্যান্ট হিসেবে যুদ্ধ করেছিলেন। স্বাধীনতা যুদ্ধে তার সাহসিকতার জন্য বাংলাদেশ সরকার তাকে বীর বিক্রম খেতাব প্রদান করে। তিনি প্রধানমন্ত্রীর কার্যালয়ের অধীনে সশস্ত্র বাহিনী বিভাগের প্রিন্সিপাল স্টাফ অফিসার (পিএসও) হিসেবে কাজ করেন। ২০০১ সালে তিনি বাংলাদেশ সেনাবাহিনী থেকে অবসর গ্রহণ করেন। ১৯৯৬ সালে তৎকালীন সেনাপ্রধান জেনারেল এ. এস. এম. নাসিম এক অভ্যুত্থানের চেষ্টা করেন। কিন্তু তা ব্যর্থ হয় জেনারেল ইমামুজ্জামান চৌধুরী এর প্রতিরক্ষামূলক ভূমিকার কারণে। এসময় বাংলাদেশের রাষ্ট্রপতি ছিলেন আবদুর রহমান বিশ্বাস।

ইমামুজ্জামান চৌধুরীকে ২০০৩ সালের ২২ অক্টোবর তিন বছরের চুক্তিতে বাংলাদেশ কেমিক্যাল ইন্ডাস্ট্রিজ কর্পোরেশনের চেয়ারম্যান নিযুক্ত করা হয়। তার কার্যালয় বাংলাদেশ কেমিক্যাল ইন্ডাস্ট্রিজ কর্পোরেশনের একটি সাবসিডিয়ারি চট্টগ্রাম ইউরিয়া ফার্টিলাইজার লিমিটেডের জেটি থেকে ২০০৪ সালের ১ এপ্রিল রাতে ১০ ট্রাক অস্ত্র ও গোলাবারুদ উদ্ধার করা হয়। নভেম্বর ২০০৬ সালে চাকরি থেকে বরখাস্ত হওয়া পর্যন্ত চেয়ারম্যান হিসেবে দায়িত্ব পালন করেন।

## তথ্যসূত্র

বিষয়শ্রেণী:বীর বিক্রম
বিষয়শ্রেণী:বাংলাদেশ সেনাবাহিনীর জেনারেল
বিষয়শ্রেণী:জীবিত ব্যক্তি
বিষয়শ্রেণী:মুক্তিবাহিনীর কর্মকর্তা
বিষয়শ্রেণী:১৯৫০-এ জন্ম
কিশোর নাটক

কিশোর কিশোরীদের কে প্রধান চরিত্র কিংবা দর্শক হিসেবে বিবেচনা করে যেসকল নাটক নির্মাণ করা হয় সেগুলোই কিশোর নাটক বা কিশোরনাট্য নামে পরিচিত।
১৯৯০ সালে ফক্স ব্রডকাস্টিং কোম্পানির বেভারি হিলস ৯০২১০ এর ব্যাপক জনপ্রিয়তার মাধ্যমে ধারণাটি সামনে আসে।
সিরিজটি ব্যবসাসফল হওয়ায় পরবর্তীকালে নির্মাতা ও গল্পলেখকরা বিষয়টি নিয়ে আরো কাজ করতে মনোযোগী হয়।
বাংলাদেশে কিশোর  নাটক নির্মাণ এখনো ততটা অগ্রসর নয়।

## বৈচিত্র্য
বাংলাদেশে সাম্প্রতিক সময়ে বৈশাখী টিভি হ্যাপী লজ নামে একটি কিশোর ধারাবাহিকের প্রচার করছে।

## কিশোর নাটকের তালিকা
* হা কা রবিন
* ভূতের বাচ্চা সোলায়মান

## তথ্যসূত্র
এবিএম ইলিয়াস

**এবিএম ইলিয়াস** একজন বাংলাদেশের সেনা কর্মকর্তা ও রাষ্ট্রপতি হুসেইন মুহাম্মদ এরশাদের সামরিক সচিব ছিলেন।

## সামরিক জীবন
পাকিস্তান সামরিক একাডেমীর ৩৫তম ব্যাচের কমিশন ছিলেন এবিএম ইলিয়াস। তিনি কুমিল্লা ক্যান্টনমেন্টে অবস্থিত ৩৩তম আর্টিলারি ব্রিগেডের প্রতিষ্ঠাতা কমান্ডার ছিলেন।  জেনারেল হুসেইন মুহাম্মদ এরশাদের সামরিক অভ্যুত্থানের পর তিনি সামরিক ট্রাইব্যুনালের চেয়ারম্যান হিসেবে দায়িত্ব পালন করেন। 

১৯৮৪ থেকে ১৯৮৯ সাল পর্যন্ত বাংলাদেশের রাষ্ট্রপতি হুসেন মোহাম্মদ এরশাদের সামরিক সচিবের দায়িত্ব পালন করেন। এরপর তিনি তুরস্কে বাংলাদেশ দূতাবাস প্রতিরক্ষা অ্যাটাচ হিসেবে দায়িত্ব পালন করেন। 

## মরণ
৪ আগস্ট ২০১৪ তারিখে এবিএম ইলিয়াস মারা যান। 

## তথ্যসূত্র

বিষয়শ্রেণী:২০১৪-এ মৃত্যু
বিষয়শ্রেণী:বাংলাদেশ সেনাবাহিনীর ব্রিগেডিয়ার
বিষয়শ্রেণী:২০১৫-এ মৃত্যু
বিশ্বসুন্দরী (চলচ্চিত্র)

***বিশ্বসুন্দরী*** ২০২০ সালের একটি বাংলাদেশী প্রণয়ধর্মী নাট্য চলচ্চিত্র। এটি পরিচালক চয়নিকা চৌধুরীর প্রথম চলচ্চিত্র। প্রযোজনা করেছে সান মিউজিক অ্যান্ড মোশন পিকচার্স। এর কাহিনী, চিত্রনাট্য ও সংলাপ রচনা করেছেন রুম্মান রশীদ খান। এতে কেন্দ্রীয় চরিত্রে অভিনয় করেছেন সিয়াম আহমেদ ও পরীমনি। পাশাপাশি ফজলুর রহমান বাবু, আলমগীর, চম্পাসহ অন্যান্যরা বিভিন্ন গুরুত্বপূর্ণ চরিত্রে অভিনয় করেছেন।

ছবিটি প্রযোজনা করেছে সান মিউজিক অ্যান্ড মোশন পিকচার্স লিমিটেড এবং বিতরণ করেছে জাজ মাল্টিমিডিয়া । মাসরাঙ্গা টেলিভিশন সম্প্রচার সহযোগী এবং টিভি স্বত্বের মালিক। ছবিটির সাউন্ডট্র্যাক করেছেন ইমরান, প্রীতম হাসান, কনা , ফরিদ আহমেদ ও পিন্টু ঘোষ। চলচ্চিত্রটি ২০২০ সালের ১১ ডিসেম্বর প্রেক্ষাগৃহে প্রদর্শন হয়। বাংলাদেশের স্বাধীনতা দিবস উপলক্ষে এটি ২৭ মার্চ ২০২০-এ মুক্তি পাওয়ার কথা ছিল,
 কিন্তু কোভিড-১৯ মহামারীর কারণে মুক্তি স্থগিত করা হয়েছিল । 

## অভিনয়
*সিয়াম আহমেদ - স্বাধীন
*পরীমনি - শোভা
*
*ফজলুর রহমান বাবু
*চম্পা
*মনিরা মিঠু
* আনন্দ খালেদ
* খালেদ হোসেন সুজন
* আলমগীর

## নির্মাণ
২০১৯ সালের ১৪ ফেব্রুয়ারি ভালোবাসা দিবসে *বিশ্বসুন্দরী* চলচ্চিত্রের নাম ঘোষণা করা হয়। এরপর ২০১৯ সালের ৩ এপ্রিল আনুষ্ঠানিকভাবে চলচ্চিত্রটি নির্মাণের ঘোষণা দেন চলচ্চিত্রটির পরিচালক চয়নিকা চৌধুরী।

### অভিনয়শিল্পী নির্বাচন
*বিশ্বসুন্দরী* চলচ্চিত্রের দুই মুখ্য চরিত্র স্বাধীন ও শোভা ভূমিকায় অভিনয় করার জন্য চুক্তিবদ্ধ হন সিয়াম আহমেদ ও পরিমনি। এতে একটি বিশেষ চরিত্রে অভিনয়ের জন্য প্রাথমিকভাবে নির্বাচিত হন সুবর্ণা মুস্তাফা, কিন্তু পরবর্তীতে তার বদলে নেয়া হয় অভিনেত্রী চম্পাকে।

### চিত্রগ্রহণ
২০১৯ সালের ১৮ জুন থেকে ফরিদপুরে চলচ্চিত্রটির চিত্রগ্রহণ শুরু হয়।

 চলচ্চিত্রটির চিত্রগ্রহণ অনুষ্ঠিত হয় নরসিংদীতে। 

## সঙ্গীত

## পুরস্কার

:; জাতীয় চলচ্চিত্র পুরস্কার ২০২০ 
* শ্রেষ্ঠ অভিনেতা -  সিয়াম আহমেদ (জয়ী) 
* শ্রেষ্ঠ অভিনেতা পার্শ্বচরিত্র - ফজলুর রহমান বাবু 
* শ্রেষ্ঠ নৃত্য পরিচালক - সহিদুর রহমান (‘তুই কি আমার হবি রে’ ছবি ‘বিশ্বসুন্দরী’)
* শ্রেষ্ঠ গায়ক - ইমরান মাহমুদুল (‘তুই কি আমার হবি রে’, ছবি ‘বিশ্বসুন্দরী’)
* শ্রেষ্ঠ গায়িকা - যুগ্মভাবে দিলশাদ নাহার কণা (‘তুই কি আমার হবিরে’, ছবি ‘বিশ্বসুন্দরী’)
* শ্রেষ্ঠ গীতিকার - কবির বকুল (‘তুই কি আমার হবিরে’, ছবি ‘বিশ্বসুন্দরী’)
* শ্রেষ্ঠ সুরকার - ইমরান মাহমুদুল (‘তুই কি আমার হবি রে’, ছবি ‘বিশ্বসুন্দরী’)

:; সিজেএফবি পারফরম্যান্স পুরস্কার ২০২০
* শ্রেষ্ঠ গীতিকার - রাকিব হাসান রাহুল (গান - সুন্দর মানুষের মন) (জয়ী) 

:; সিজেএফবি পারফরম্যান্স পুরস্কার ২০১৯
* শ্রেষ্ঠ পুরুষ কণ্ঠশিল্পী - ইমরান মাহমুদুল (গান - তুই কি আমার হবি রে) (মনোনীত) 

## তথ্যসূত্র

## বহিঃসংযোগ

* 
* 

বিষয়শ্রেণী:২০২০-এর চলচ্চিত্র
বিষয়শ্রেণী:২০২০-এর প্রণয়ধর্মী চলচ্চিত্র
বিষয়শ্রেণী:২০২০-এর পরিচালনায় অভিষেক চলচ্চিত্র
বিষয়শ্রেণী:বাংলাদেশী চলচ্চিত্র
বিষয়শ্রেণী:বাংলাদেশী প্রণয়ধর্মী চলচ্চিত্র
বিষয়শ্রেণী:নরসিংদী জেলায় ধারণকৃত চলচ্চিত্র
বিষয়শ্রেণী:ফরিদপুর জেলায় ধারণকৃত চলচ্চিত্র
বিষয়শ্রেণী:চয়নিকা চৌধুরী পরিচালিত চলচ্চিত্র
বিষয়শ্রেণী:বাংলা ভাষার বাংলাদেশী চলচ্চিত্র
বিষয়শ্রেণী:কোভিড-১৯ মহামারীর কারণে স্থগিত চলচ্চিত্র
বিষয়শ্রেণী:বাংলাদেশী প্রণয়ধর্মী নাট্য চলচ্চিত্র
বিষয়শ্রেণী:২০২০-এর দশকের বাংলা ভাষার চলচ্চিত্র
বিষয়শ্রেণী:শ্রেষ্ঠ চলচ্চিত্র বিভাগে জাতীয় চলচ্চিত্র পুরস্কার (বাংলাদেশ) বিজয়ী
বিষয়শ্রেণী:ইমরান মাহমুদুল সুরারোপিত চলচ্চিত্র
রজঃস্রাব স্বাস্থ্যবিধি দিবস

**রজঃস্রাব স্বাস্থ্যবিধি দিবস** (সংক্ষেপে: এমএইচডি, বা এমএইপ ডে) হলো মাসিক রজঃস্রাব বা ঋতুচক্র কালীন স্বাস্থ্যবিধি সম্পর্কে সচেতনতা সৃষ্টির জন্য পালিত একটি দিবস। ২০১৪ সালে জার্মানি ভিত্তিক এনজিও ওয়াশ ইউনাইটেড কর্তৃক বিশ্বব্যাপী নারী এবং মেয়েদের উদ্বুদ্ধ করার জন্য শুরু হয়েছিলো এই দিবসের। রজঃচক্র  গড়ে প্রতি ২৮ দিন পর পর ঘটার ফলে ২৮ মে তারিখটিকে গ্রহণ করা হয় দিবসটি পালনের জন্য।
নিম্ন আয়ের দেশগুলোতে ঋতুকালীন স্বাস্থ্যবিধির উপকরণগুলি নারীরা আর্থিক সামর্থ্য, প্রাপ্যতা এবং সামাজিক নিয়মাবলীর কারণে সীমিত ভাবে পেয়ে থাকে। গবেষণায় দেখা গেছে যে, বিদ্যালয়গুলোতে রজঃচক্রের সময় স্বাস্থ্যবিধি ব্যবস্থাপনার পণ্যগুলির সহজলভ্যতা না থাকার কারণে প্রতি মাসে মেয়েরা বাড়িতে থাকতে বাধ্য হয়।

## পটভূমি

পরিষ্কার জল বা পানি ও প্রক্ষালনের সুবন্দোবস্ত না থাকায় ঋতুচক্র চলাকালে স্বাস্থ্যবিধি ব্যবস্থাপনা উন্নয়নশীল দেশের নারীদের জন্য বিশেষ সমস্যাজনক হয়। উপরন্তু, ঐতিহ্যগত সংস্কৃতির কারণে এই সম্পর্কিত আলোচনা খোলাখুলিভাবে করাও তাদের জন্যে কঠিন হয় বলে নারী ও কিশোরীদের নিজস্ব শরীরবৃত্তীয় স্বাভাবিক ক্রিয়াকলাপ সম্পর্কে প্রাসঙ্গিক এবং গুরুত্বপূর্ণ তথ্য আহরণকে সীমিত করে যা সরাসরি তাদের স্বাস্থ্য, শিক্ষা এবং মর্যাদাকে প্রভাবিত করে; অথচ, তথ্য লাভের অধিকারকে মানবাধিকারের একটি পরিমাপক হিসাবে বিবেচনা হয়।

## ইতিহাস
২০১২ সালে জনস্বাস্থ্যের সাথে জড়িত কয়েকটি গুরুত্বপূর্ণ সংগঠন রজঃ সম্পর্কিত নীরবতা ভাঙ্গা শুরু করে এবং বিশ্বব্যাপী এই বিষয়টিতে মনোযোগ দেয়, যার মধ্যে তৃণমূল সংগঠক, সামাজিক উদ্যোক্তা এবং জাতিসংঘের সংস্থাগুলিও রয়েছে।

## তথ্যসূত্র

## বহিঃসংযোগ
* সংগঠনের নিজেস্ব ওয়েব ঠিকানা

বিষয়শ্রেণী:মে উদ্‌যাপন
বিষয়শ্রেণী:স্বাস্থ্য সচেতনতা দিবস
বিষয়শ্রেণী:জনস্বাস্থ্য শিক্ষা
বিষয়শ্রেণী:স্বাস্থ্য বিষয়ক
বিষয়শ্রেণী:২০১৪-এ প্রতিষ্ঠিত পুনরাবৃত্ত ঘটনা
বিষয়শ্রেণী:পয়ঃনিষ্কাশন
বিষয়শ্রেণী:স্বাস্থ্যবিধি
বিষয়শ্রেণী:রজঃচক্র
হাকিমপুর লৌহখনি

**হাকিমপুর লৌহখনি** হল বাংলাদেশের প্রথম লৌহখনি, সেটি দিনাজপুর জেলার হাকিমপুর উপজেলার ৩নং আলীহাট ইউনিয়নের ইসবপুর গ্রামে অবস্থিত।

## ইতিহাস
বাংলাদেশ ভূতাত্ত্বিক জরিপ অধিদপ্তর ২০১৩ সালে ইসবপুর গ্রামের ৩ কিলোমিটার পূর্বে মুশিদপুরে কূপ খনন করে লৌহ জাতীয় খনিজ পদার্থ থাকার অস্তিত্বের প্রমাণ পায়। কিন্তু, সেখানে লোহার পরিমাণ ছিল খুবই কম। এর ছয় বছর পর সেই গবেষণার সূত্র ধরে ইসবপুর গ্রামে কূপ খনন করা শুরু করা হয়। সেখানে লোহার খনি পাবার সম্ভাবনা দেখা যায়।

এরপর ২০১৯ সালের ২৬ মে বাংলাদেশ ভূতাত্ত্বিক জরিপ অধিদপ্তরের ঊর্ধ্বতন কর্মকর্তারা সেখানে পরিদর্শন করতে আসেন। তখন বাংলাদেশ ভূতাত্ত্বিক জরিপ অধিদপ্তরের সাংবাদিকদের কাছে লোহার খনি আবিষ্কারের তথ্য না দিলেও সেখানে লোহার খনি আবিষ্কার হতে পারে,  এ ব্যাপারে ইঙ্গিত প্রদান করেন।

অতঃপর ২০১৯ সালের ১৮ জুন আনুষ্ঠানিকভাবে লৌহখনি আবিষ্কারের ঘোষণা দেয় বাংলাদেশ ভূতাত্ত্বিক জরিপ অধিদপ্তর।

## অবস্থান

লৌহখনিটি দিনাজপুর জেলার হাকিমপুর উপজেলার ৩নং আলীহাট ইউনিয়নের  ইসবপুর গ্রামে অবস্থিত। ইসবপুর গ্রাম হাকিমপুর উপজেলার ১১ কিলোমিটার পূর্বে অবস্থিত।

## বর্ণনা
ভূগর্ভের ১,৩০০-১,৬০০ ফুটের মাঝে খনিটির অবস্থান। খনিটির আয়তন প্রায় ১০ বর্গকিলোমিটার।
খনিটিতে বিদ্যমান লোহার পরিমাণ ৫০০-৬০০ মিলিয়ন টন। লোহার পাশাপাশি খনিটিতে কপার, নিকেল ও ক্রোমিয়ামের উপস্থিতি বিদ্যমান।

খনিটির আকরিকে থাকা লোহার পরিমাণ ৬৫ শতাংশের উপরে, যা কানাডা, চীন, ব্রাজিল, অস্ট্রেলিয়া, সুইডেনের লৌহখনির থেকে বেশি।

## তথ্যসূত্র

বিষয়শ্রেণী:বাংলাদেশের লৌহখনি
বিষয়শ্রেণী:দিনাজপুর জেলা
বিষয়শ্রেণী:হাকিমপুর উপজেলা
টালা রেলওয়ে স্টেশন

**টালা রেলওয়ে স্টেশন** হল শ্যামবাজার এলাকায় অবস্থিত একটি ছোট রেলওয়ে স্টেশন, যা কলকাতা শহরতলি রেলের অন্তর্গত। এই স্টেশনটি কলকাতার  শ্যামবাজার এবং বেলগাছিয়া এলাকায় রেল পরিষেবা প্রদান করে। খুবই কম ট্রেন এই স্টেশনে থামে। এই স্টেশনে ২ টি প্ল্যাটফর্ম রয়েছে। স্টেশটির কোড বা সংকেত নাম হল *টিএএলএ* ( TALA)।

## স্টেশন চত্বর
স্টেশন চত্বর ২ টি প্ল্যাটফর্ম এবং স্টেশন পরিচালনাকারী ভবন নিয়ে গঠিত। প্ল্যাটফর্ম ২ টি সম্পূর্ণ রূপে আচ্ছাদিত নয়। স্টেশনে পানীয় জল ও শৌচালয়ের সঠিক ও উপযুক্ত ব্যবস্থা নেই। স্টেশনটি যশোর রোডের সঙ্গে ভালোভাবে যুক্ত রয়েছে। তবে স্টেশনে কোন ভালো প্রবেশ পথ নেই।

## তথ্যসূত্র

## বহিঃসংযোগ

বিষয়শ্রেণী:কলকাতার রেলওয়ে স্টেশন
বিষয়শ্রেণী:শিয়ালদহ রেল বিভাগ
বিষয়শ্রেণী:কলকাতা শহরতলি রেল স্টেশন
বিষয়শ্রেণী:কলকাতা চক্ররেল
বিষয়শ্রেণী:কলকাতার পরিবহন
শেওড়াফুলি জংশন রেলওয়ে স্টেশন

**শেওড়াফুলি জংশন রেলওয়ে স্টেশন** হল  হাওড়া-বর্ধমান মেইন লাইন এর একটি গুরুত্ব পূর্ণ রেলওয়ে স্টেশন। এই স্টেশনটি কলকাতা শহরতলি রেলওয়ে ব্যবস্থার অন্তর্গত একটি অত্যন্ত ব্যস্ত স্টেশন। এটি ভারতের পশ্চিমবঙ্গ রাজ্যের হুগলী জেলায়  অবস্থিত। এটি হুগলী জেলার দ্বিতীয় ব্যস্ততম স্টেশন। স্টেশনটি শেওড়াফুলি এবং পার্শ্ববর্তী এলাকায় রেল পরিষেবা প্রদান করে। হাওড়া জংশন রেলওয়ে স্টেশন থেকে ২২ কি.মি. দূরে স্টেশনটি অবস্থিত।

## ইতিহাস
ইস্ট ইন্ডিয়ান রেলওয়ে কোম্পানি ১৮৫১ সালে হাওড়া থেকে রাজমহল এবং মিরজাপুরের মধ্য দিয়ে দিল্লির সাথে প্রস্তাবিত সংযোগের জন্য একটি লাইন নির্মাণ শুরু করেছিলেন। 

পূর্ব ভারতের প্রথম যাত্রী ট্রেনটি ১৮৫৪ সালের ১৫ আগস্ট হাওড়া থেকে হুগলি পর্যন্ত দৌড়ে ছিল। রেলপথটি ১৮৫৫ সালে রানিগঞ্জ পর্যন্ত প্রসারিত হয়। 

## বৈদ্যুতীকরণ
হাওড়া-বর্ধমান মেইন লাইনের বিদ্যুৎকৌশল ১৯৫৮ সালে ২৫ কেভি এসি ওভারহেড সিস্টেম করা হয়।   হাওড়া-শেওড়াফুলী-তারকেশ্বর লাইনটি ১৯৫৭-৫৮ সালে বিদ্যুতায়িত হয়। 

## তথ্যসূত্র

বিষয়শ্রেণী:হুগলী জেলার রেলওয়ে স্টেশন
বিষয়শ্রেণী:হাওড়া রেলওয়ে বিভাগ
বিষয়শ্রেণী:১৮৫৪-এ চালু রেলওয়ে স্টেশন
বিষয়শ্রেণী:কলকাতা শহরতলি রেল স্টেশন
বিষয়শ্রেণী:পূর্ব লাইন (কলকাতা শহরতলি রেল)
বিষয়শ্রেণী:পশ্চিমবঙ্গের বৈদ্যুতিক রেল পরিষেবা যুক্ত রেলওয়ে স্টেশন
আমিন আহমদ

**আমিন আহমেদ** এমবিই (জন্ম: ১ অক্টোবর ১৮৯৯ - ৫ ডিসেম্বর ১৯৯১) বাংলাদেশে ঢাকায় হাই কোর্টের একজন বিচারপতি ও প্রধান বিচারপতি ছিলেন।  তিনি পাকিস্তানের সর্বোচ্চ বেসামরিক পুরস্কার নিশান-ই-পাকিস্তান ও ইংরেজদের অর্ডার অব দ্য ব্রিটিশ এম্পায়ার পদকপ্রাপ্ত একজন বিচারপতি।

## প্রাথমিক জীবন এবং শিক্ষা
আমিন আহমেদ ১৮ অক্টোবর ১৮৯৯ তারিখে বাংলাদেশের ফেনী সোনাগাজী উপজেলার, আহমেদপুর গ্রামে জন্মগ্রহণ করেন । তার পিতা আবদুল আজিজ ছিলেন একজন সরকারি কর্মচারী। তিনি ১৯৫৬ সালে মার্কিন যুক্তরাষ্ট্র এবং ১৯৫৭ সালে জাপানে ভ্রমণ করেন।

## ব্যক্তিগত জীবন
তার ৬ কন্যা শামীম, নাসিমা হাকিম, উজরা হোসেন, নাজনীন, নাজমা, জরিনা মহসিন ও এক পুত্র আজিজ আহমেদ। তার দ্বিতীয় মেয়ে নসিমাকে সুপ্রিম কোর্টের সাবেক বিচারপতি মাকসুম উল হাকিমের সাথে বিয়ে দেন।  এছাড়া আমিন আহমেদ বাংলাদেশের কূটনীতিক তাবারক হোসেনের শ্বশুর ছিলেন, তাবারক হোসেন আমিন আহমেদের কন্যা উজরা হোসেনকে বিয়ে করেন।

তাঁর দৌহিত্র তারিক উল হাকিম, ঢাকার হাইকোর্টের বিচারপতি ছিলেন। 

## মৃত্যু
**আমিন** ১৯৯১ সালের ৫ ডিসেম্বর তিনি ঢাকায় মারা যান।

## লেখক
আমিন আহমেদ *পাকিস্তান বিষয়ক প্রশাসনিক কর্মী জুডিশিয়াল রিভিউ* বিষয়ক কামিনী কুমার মেমোরিয়াল আইন বক্তৃতা প্রদান করেন যা ঢাকা বিশ্ববিদ্যালয়ে ৯-১১ ফেব্রুয়ারি ১৯৭০ সালে অনুষ্ঠিত হয়।  পরে বক্তৃতাটি একটি বই হিসাবে প্রকাশিত হয়। তিনি *অতীতে একটি পিপ* শিরোনাম নামক একটি আত্মজীবনী লিখেছেন; । 

তিনি ১৯৫৪ সালে পাকিস্তান ফিলোসফিকাল কংগ্রেসে উদ্বোধনী অনুষ্ঠানে ভাষণ দেন।  **আমিন** ১৯৬৪ সালে চট্টগ্রাম জেলা বার অ্যাসোসিয়েশনের বার্ষিক ডাইনার, ১৯৬৯ সালের ২৪ শে মার্চ নিউ ডাকা উচ্চ আদালত ভবন উদ্বোধনী অনুষ্ঠান এবং ১৯ জানুয়ারি ১৯৭৪ এ ঢাকা ইন্টারকন্টিনেন্টাল, ঢাকাতে বার ডিনারের মতো বিভিন্ন অনুষ্ঠানে বক্তৃতা করেন । এছাড়া ১৯৭০ সালে রাষ্ট্রপতির প্রতিনিধি হয়ে পাকিস্তান জাতিসংঘ সমিতির (পূর্ব অঞ্চল, ঢাকা) রজত জয়ন্তী অনুষ্ঠানে বক্তৃতা করেন।

## পুরস্কার ও সম্মাননা
তিনি ব্রিটিশ সরকার কর্তৃক অর্ডার অব দ্য ব্রিটিশ এম্পায়ার (এমবিই) এবং পাকিস্তান সরকারের দ্বারা রাষ্ট্রের সর্বোচ্চ বেসামরিক পদক হিলাল-ই-পাকিস্তান পদকে ভূষিত ভূষিত হন। 

## আরো দেখুন

* মুহাম্মদ হাবিবুর রহমান
* লতিফুর রহমান
* আবু সাদাত মোহাম্মদ সায়েম

## তথ্যসূত্র

## বহিঃসংযোগ

* লেখক পাতা, Amazon.com এ
* গুগল বইয়ের সাবেক প্রধান বিচারপতি আমিন আহমেদের আত্মজীবনী
* তার ধনমণ্ডির বাসভবনে চ্যারিটি ক্লিনিক

বিষয়শ্রেণী:পূর্ব পাকিস্তানের ব্যক্তি
বিষয়শ্রেণী:ফেনী জেলার ব্যক্তি
বিষয়শ্রেণী:অর্ডার অব দ্য ব্রিটিশ এম্পায়ার পদক বিজয়ী
বিষয়শ্রেণী:কেমব্রিজ বিশ্ববিদ্যালয়ের প্রাক্তন শিক্ষার্থী
বিষয়শ্রেণী:প্রেসিডেন্সি বিশ্ববিদ্যালয়, কলকাতার প্রাক্তন শিক্ষার্থী
বিষয়শ্রেণী:১৯৯১-এ মৃত্যু
বিষয়শ্রেণী:১৮৯৯-এ জন্ম
বিষয়শ্রেণী:অপর্যালোচিত অনুবাদসহ পাতা
বিষয়শ্রেণী:নিশান-ই-পাকিস্তান প্রাপক
বিষয়শ্রেণী:কলকাতা বিশ্ববিদ্যালয়ের শিক্ষক
বিষয়শ্রেণী:পাকিস্তানের সুপ্রিম কোর্টের বিচারপতি
বিষয়শ্রেণী:হিলাল-ই-পাকিস্তান প্রাপক
নিশান-ই-পাকিস্তান

থাম্ব|নিশান-ই-পাকিস্তানের রিবন
**নিশান-ই-পাকিস্তান** (  ) পাকিস্তান  সরকার ও পাকিস্তানের রাষ্ট্রের বেসামরিক কর্মকর্তাদের জন্যে সর্বোচ্চ  পদক।  পাকিস্তান সরকার ১৯ মার্চ  ১৯৫৭ সালে এ পদকটির প্রচলন শুরু হয়।

অন্যান্য সম্মানের বিপরীতে নিশান-ই-পাকিস্তান একটি অত্যন্ত বিধিনিষেধযুক্ত এবং সর্বাধিক মর্যাদাপূর্ণ পুরস্কার এবং দেশ, বৈদেশিক সম্পর্কের ক্ষেত্রে আন্তর্জাতিক সম্প্রদায়ের সদস্য ছাড়াও পাকিস্তানের সরকারি দফতরে কর্মরত  মেধাবী ও চৌকস কর্মকর্তারা এ পদকে ভূষিত হন।  এই পুরস্কারটি, অন্যান্য বেসামরিক পুরস্কারের মতো, প্রতি বছর ১৪ আগস্ট ঘোষণা করা হয় এবং ২৩ মার্চের পর এ পুরস্কার প্রদানের অনুষ্ঠান করা হয়। যিনি এ পদক পান তিনি নামের শেষে ‘এনপিকে’ শব্দ যুক্ত করতে পারেন।

## প্রদকপ্রাপ্ত বৈদেশিক নাগরিক

## হিলাল-ই-পাকিস্তান পদকে ভূষিত যারা
**হিলাল-ই-পাকিস্তান** (*ক্রিসেন্ট অব পাকিস্তান*), হলো নিশান-ই-পাকিস্তানের পরে  রাষ্ট্রের দ্বিতীয় সর্বোচ্চ বেসামরিক পদক। 

সিটারা-ই-পাকিস্তান (পাকিস্তান স্টার) নিশান-ই-পাকিস্তান এবং হিলাল-ই-পাকিস্তান পর বেসামরিক পুরস্কারের অনুক্রমে তৃতীয় স্থানে রয়েছে।

## তথ্যসূত্র

বিষয়শ্রেণী:অপর্যালোচিত অনুবাদসহ পাতা
বিষয়শ্রেণী:বেসামরিক পুরস্কার
বিষয়শ্রেণী:নিশান-ই-পাকিস্তান প্রাপক
বিষয়শ্রেণী:পাকিস্তানের বেসামরিক পুরস্কার ও সম্মাননা
বিষয়শ্রেণী:১৯৫৭-এ পাকিস্তানে প্রতিষ্ঠিত
বিবাদী বাগ রেলওয়ে স্টেশন

**বি.বা.দী বাগ রেলওয়ে স্টেশন** বি.বা.দী বাগ এলাকার একটি ছোট রেলওয়ে স্টেশন। এটি ভারতের পশ্চিমবঙ্গ রাজ্যের রাজধানী কলকাতার বি.বা.দী বাগ এবং ফেয়ারি প্লেস সহ স্থানীয় এলাকাগুলিতে রেল পরিষেবা প্রদানের কাজ করে। এটি একটি খুব গুরুত্বপূর্ণ স্টেশন এবং বেশিরভাগই অফিস যাত্রীদের দ্বারা ব্যবহৃত হয়। স্টেশনে দুটি প্ল্যাটফর্ম আছে। স্টেশনটির কোড বা সংকেত নাম হল *বিবিডিবি* (BBDB)।

## ইতিহাস
স্টেশনটি ১৯৮৪ সালে পরিষেবা প্রদান শুরু করে কলকাতা চক্ররেলপথের একটি স্টেশন হিসাবে।

## স্টেশন চত্বর
স্টেশনের প্ল্যাটফর্ম দুটি সম্পূর্ণ রূপে আচ্ছাদিত। পানীয় জল ও শৌচালয় সহ বিভিন্ন সুবিধা রয়েছে। স্টেশনটি স্ট্যান্ড রোডের সঙ্গে যুক্ত। 
### স্টোশনের বিন্যাস

## সংযোগ
ফেয়ার্লি প্লেস বাস স্টপ থেকে বাস রুটগুলি হল-
৭এ, ৭ই, ১২এ, ১২সি, ১২সি /১, ১২সি/১এ, ১২সি /১বি, ১২সি/২, ১৭, ১৭বি, ১৮এ, ১৮এ/ ১, ১৮ডি, ২৪এ, ২৪এ/১, ৩৭, ৩৭এ, ৪১, ১১১, ১১২, এসি১, এসি৪, এসি ৫, এসি ৬, এসি ১২, এসি ১২ডি, এসি ১৫, এসি ২৪, এসি ৩, এসি ৫২, সি ৭, সি ২৬, সি ৩৭, ই ১, ই ৪, এম ৭ই, এম ২৪, এনএস ৪, এনএস ৫, এনএস ৭, এনএস ৮, এনএস ১০, এনএস ১১, এনএস ১৪, এস৪সি, এস৫, এস৫সি, এস৬এ, এস৭, এস১০এ, এস১২, এস১২ডি, এস১২ই, এস২৪, এস৪৭, এস৪৭এ, ওস৫৯, এস১০৮, এস১১১, এস১১২, এস১১৬, এস১১৮, এস১২১, এস১২৩ এস১২৫, এস১২৬, এস১২৮।

## তথ্যসূত্র

বিষয়শ্রেণী:কলকাতার রেলওয়ে স্টেশন
বিষয়শ্রেণী:শিয়ালদহ রেল বিভাগ
বিষয়শ্রেণী:কলকাতা শহরতলি রেল স্টেশন
বিষয়শ্রেণী:কলকাতা চক্ররেল
বিষয়শ্রেণী:কলকাতার পরিবহন
তারিক উল হাকিম

**তারিক উল হাকিম** হলেন একজন বাংলাদেশী বিচারক। তিনি বর্তমানে সুপ্রিম কোর্টের বিচারক হিসেবে দায়িত্ব পালন করছেন।

## প্রারম্ভিক জীবন ও শিক্ষা
বিচারক তারিকুল উল হাকিম খুলনা জেলায় বিচারক পরিবারে জন্মগ্রহণ করেন। তিনি একজন কূটনীতিক ও তৃতীয় প্রজন্মের হাইকোর্টের বিচারক। তার বাবা মাকসুম উল হাকিম ছিলেন সাবেক হাইকমিশনার ও বাংলাদেশের বিচারক। এছাড়া তার নানা বিচারপতি আমিন আহমদ ছিলেন পূর্ব পাকিস্তানের সাবেক প্রধান বিচারপতি।

হাকিম যুক্তরাজ্য থেকে আইন বিষয়ে স্নাতকোত্তর  ডিগ্রি অর্জন করেন। আইনি পেশায় কাজের জন্য তাকে ইংল্যান্ডের ওয়েলসে বারে ডাকা হয়।

## তথ্যসূত্র

বিষয়শ্রেণী:জীবিত ব্যক্তি
বিষয়শ্রেণী:১৯৫৩-এ জন্ম
বিষয়শ্রেণী:২০শ শতাব্দীর বাংলাদেশী আইনজীবী
বিষয়শ্রেণী:খুলনা জেলার আইনজীবী
বিষয়শ্রেণী:২১শ শতাব্দীর বাংলাদেশী বিচারক
বিষয়শ্রেণী:বাংলাদেশ সুপ্রীম কোর্টের বিচারপতি
মুকসুমুল হাকিম

**মুকসুমুল হাকিম** বাংলাদেশে হাইকোর্টের বিচারপতি, কূটনীতিক ও  ছিলেন। তিনি সরকারের পক্ষে (পিপি) অ্যাডভোকেট জেনারেল হিসেবে কাজ করেন।  তিনি সংখ্যালঘুদের বৈষম্যের প্রতিরোধের জন্য জেনেভা ভিত্তিক জাতিসংঘ মানবাধিকার কমিটির নির্বাচিত সদস্য ছিলেন। তিনি বিখ্যাত আগরতলা ষড়যন্ত্র মামলার ও একজন বিচারক ছিলেন।

## ব্যক্তিগত জীবন
ঢাকা হাইকোর্টের সাবেক প্রধান বিচারপতি আমিন আহমেদের দ্বিতীয় মেয়ে নসিমাকে বিয়ে করেছিলেন হাকিম! তাদের তিন কন্যা (ইয়াসমিন, সোনিয়া, তানিয়া) এবং একমাত্র পুত্র তারিক উল হাকিম ঢাকা হাইকোর্টের বিচারপতি।

## মৃত্যু
বিচারপতি মাকসুম ১২ অক্টোবর ২০০৫ তারিখে ঢাকায় মারা যান।

## তথ্যসূত্র

## বহিঃসংযোগ

বিষয়শ্রেণী:খুলনা জেলার সরকারি চাকরিজীবী
বিষয়শ্রেণী:খুলনা জেলার আইনজীবী
বিষয়শ্রেণী:বাংলাদেশী কূটনীতিবিদ
বিষয়শ্রেণী:কলকাতা বিশ্ববিদ্যালয়ের প্রাক্তন শিক্ষার্থী
বিষয়শ্রেণী:২০০৫-এ মৃত্যু
বিষয়শ্রেণী:১৯২৬-এ জন্ম
বিষয়শ্রেণী:অপর্যালোচিত অনুবাদসহ পাতা
বিষয়শ্রেণী:২০শ শতাব্দীর বাংলাদেশী আইনজীবী
বিষয়শ্রেণী:২০শ শতাব্দীর বাংলাদেশী বিচারক
আমিই মিসির আলি

হুমায়ূন আহমেদের সৃষ্ট একটি চরিত্রগুলোর মধ্য **[[মিসির আলি]]** অন্যতম। মিসির আলি কাহিনীগুলো রহস্যমাত্রিক। মিসির আলি সম্পর্কিত বইগুলোর মধ্যে **আমিই মিসির আলি** ১২ তম।

২০০০ সালের ফেব্রুয়ারি মাসে বই মেলায় অন্যপ্রকাশ প্রকাশনী হতে বইটি প্রথম প্রকাশিত হয়। 

## চরিত্রসমূহ
* **[[মিসির আলি]]**
* মাহাবা বেগম লিলি
* এস. সুলতান হক লিলির স্বামী
* বরকত লিলিদের বাড়ির দারোয়ান
* অশ্বিনী রায়  লিলিদের বাড়ির আদি মালিক ও সিরিয়াল কিলার
* সালমা  স্যাম্পল নাম্বার ৭
## কাহিনীসংক্ষেপ
মিসির আলির টেকনাফ বেড়াতে যাওয়ার কথা থাকলেও লিলির স্বামীর *টোপ* গিলে তিনি চলে গেলেন এস.সুলতান হকের বাড়িতে। সেখানে গিয়ে সামান্য অভিভূত হলেন কিন্তু সেখানে তাকে আটকে রাখা হল। তিনিই ছিলেন সুলতানের গবেষণার সাবজেক্ট। মিসির আলিকে ভয় দেখানোর জন্য সালমা নামের এক পনের-ষোল বছর বয়সী কিশোরীকে বলি দেওয়ার ব্যবস্থা নেওয়া হয়। তবে মিসির আলি তাকে বাঁচানোর চেষ্টা শুরু করেন।
## আরও দেখুন
* হুমায়ূন আহমেদ
* হুমায়ূন আহমেদের সৃষ্টিকর্ম

## বহিঃসংযোগ
* গুডরিড্স এ আমিই মিসির আলি
## তথ্যসূত্র

বিষয়শ্রেণী:২০০০-এর বই
বিষয়শ্রেণী:হুমায়ূন আহমেদের উপন্যাস
বিষয়শ্রেণী:২০শ শতাব্দীর উপন্যাস
বিষয়শ্রেণী:বাংলা ভাষার উপন্যাস
বিষয়শ্রেণী:২০০০-এর বাংলাদেশী উপন্যাস
বিষয়শ্রেণী:বাংলা ভাষার বাংলাদেশী উপন্যাস
বিষয়শ্রেণী:মিসির আলি সংক্রান্ত উপন্যাস
বিষয়শ্রেণী:অন্যপ্রকাশের বই
মাহমুদুল হাসান (জেনারেল)

**মেজর জেনারেল মাহমুদুল হাসান** টাঙ্গাইল সদর উপজেলার মাকোরকোল গ্রামে এক মুসলিম পরিবারে পহেলা মার্চ ১৯৩৬ সালে জন্মগ্রহণ করেন। (১ মার্চ ১৯৩৬ - ৩১ ডিসেম্বর ২০২৫) ছিলেন বাংলাদেশের সাবেক স্বরাষ্ট্রমন্ত্রী এবং বাংলাদেশ জাতীয়তাবাদী দলের রাজনীতিবিদ এবং টাঙ্গাইল -৫ আসনের সাবেক সংসদ সদস্য। 

## কর্মজীবন
মাহমুদুল হাসান মেজর জেনারেল হিসেবে বাংলাদেশ সেনাবাহিনী থেকে অবসর গ্রহণ করেন। রাষ্ট্রপতি হোসেন মোহাম্মদ এরশাদের মন্ত্রিপরিষদের তিনি স্বরাষ্ট্রমন্ত্রী হিসাবে দায়িত্ব পালন করেন।  ১৯৮৬ সালে ঢাকা সংসদীয় আসন ঢাকা মহানগরের ধানমন্ডি-মোহাম্মদপুর অঞ্চলের উপ-নির্বাচনে তিনি প্রথম সংসদ সদস্য নির্বাচিত হন। ১৯৮৮ সালে জাতীয় পার্টি টাঙ্গাইল সদর-৫ আসন থেকে দ্বিতীয়বারের মতো সংসদ সদস্য নির্বাচিত হন।আবার ১৯৯১ সালে জাতীয় পার্টি থেকে জাতীয় সংসদ নির্বাচনে তিনি টাঙ্গাইল সাদর-৫  আসন থেকে তৃতীয়বারের মতো সংসদ সদস্য নির্বাচিত হন। পরে ১৯৯৬ ফেব্রুয়ারির নির্বাচন ও ২০০১ সালের নির্বাচনে বাংলাদেশ জাতীয়তাবাদী দল থেকে সংসদ সদস্য ছিলেন।

২০১২ সালে জাতীয় পার্টির এমপি আবুল কাশেমের নির্বাচন বাতিল হওয়ার পর উপনির্বাচনে পুনরায় নির্বাচিত হন।  ডিসেম্বর ২০১৮ নির্বাচনে আওয়ামীলীগের ছানোয়ার হোসেনের কাছে পরাজিত হন।  তিনি বাংলাদেশ জাতীয়তাবাদী দলের (বিএনপি) ভাইস চেয়ারম্যান ছিলেন। তিনি তার ক্ষুদ্র জীবনে ছয় বার সংসদ সদস্য নির্বাচিত হয়েছিলেন।

তিনি (১৯৮৯- ১৯৯০) জাতীয় মাদকদ্রব্য নিয়ন্ত্রণ বোর্ডের চেয়ারম্যান ছিলেন।

তিনি তার কর্মজীবনের শুরুতে সর্বপ্রথম তার নিজ গ্রাম মাকোরকোলে ১৯৭০ সালে মেজর মাহমুদুল হাসান উচ্চ বিদ্যালয়,মাকোরকোল প্রতিষ্ঠা করেন।এছাড়াও তিনি তার সামান্য জীবনে টাঙ্গাইল জেলা অভ্যন্তরীনে অনেক প্রতিষ্ঠান প্রতিষ্ঠিত করেন। 

১৯৮৯ সালে টাঙ্গাইলে মেজর জেনারেল মাহমুদুল হাসান আদর্শ কলেজে প্রতিষ্ঠাতা করেন।  ১৯৯৩ সালে মেজর জেনারেল মাহমুদুল হাসান নামে একটি মাদ্রাসাও প্রতিষ্ঠা করেন। 

## মৃত্যু
মাহমুদুল হাসান ২০২৫ সালের ৩১ ডিসেম্বর ঢাকায় নিজ বাসভবনে বার্ধক্যজনিত কারণে মৃত্যুবরণ করেন।

## তথ্যসূত্র

বিষয়শ্রেণী:জন্মের বছর অনুপস্থিত (জীবিত ব্যক্তি)
বিষয়শ্রেণী:অষ্টম জাতীয় সংসদ সদস্য
বিষয়শ্রেণী:বাংলাদেশ সেনাবাহিনীর জেনারেল
বিষয়শ্রেণী:নবম জাতীয় সংসদ সদস্য
বিষয়শ্রেণী:বাংলাদেশ জাতীয়তাবাদী দলের রাজনীতিবিদ
বিষয়শ্রেণী:টাঙ্গাইল জেলার রাজনীতিবিদ
বিষয়শ্রেণী:এরশাদের মন্ত্রিসভার সদস্য
বিষয়শ্রেণী:বাংলাদেশের গৃহায়ন ও গণপূর্তমন্ত্রী
বিষয়শ্রেণী:জাতীয় পার্টির সাবেক রাজনীতিবিদ
বিষয়শ্রেণী:চতুর্থ জাতীয় সংসদ সদস্য
বিষয়শ্রেণী:টাঙ্গাইল জেলার ব্যক্তি
বিষয়শ্রেণী:ষষ্ঠ জাতীয় সংসদ সদস্য
বিষয়শ্রেণী:বাংলাদেশ সেনাবাহিনীর প্রধান প্রকৌশলী
বিষয়শ্রেণী:বাংলাদেশের স্বরাষ্ট্রমন্ত্রী
বিষয়শ্রেণী:১৯৩৬-এ জন্ম
বিষয়শ্রেণী:২০২৫-এ মৃত্যু
ঘূর্ণিঝড় প্রস্তুতি কর্মসূচি

**ঘূর্ণিঝড় প্রস্তুতি কর্মসূচি** বাংলাদেশ সরকার এবং বাংলাদেশ রেডক্রিসেন্ট সোসাইটির একটি দুর্যোগ ব্যবস্থাপনা কর্মসূচি। এটির সদরদপ্তর ঢাকায় অবস্থিত। এই প্রোগ্রামটি দুর্যোগ ব্যবস্থাপনা ও ত্রাণ মন্ত্রণালয়ের অধীনে পরিচালিত হয়।

## ইতিহাস
১৯৭৩ সালে বাংলাদেশের রাষ্ট্রপতি বঙ্গবন্ধু শেখ মুজিবুর রহমান ঘূর্ণিঝড়পূর্ব কর্মসূচি হিসেবে এটি হাতে নিয়েছিলেন। কর্মসূচিটি আজ পর্যন্ত হাজার হাজার জীবন বাঁচিয়েছে। ২০১৭ সালে ভারতের প্রধানমন্ত্রী নরেন্দ্র মোদি এটিকে 'বিশ্বের সেরা দুর্যোগ মোকাবেলা পদ্ধতি' বলে অভিহিত করেন। এই কর্মসূচিতে ৭২ হাজার ১৬০ জন স্বেচ্ছাসেবক আছেন।

## তথ্যসূত্র

বিষয়শ্রেণী:বাংলাদেশের সরকারি সংস্থা
বিষয়শ্রেণী:ঢাকা ভিত্তিক সংগঠন
বিষয়শ্রেণী:বাংলাদেশ সরকারের অধিদপ্তর
বিষয়শ্রেণী:১৯৭৩-এ বাংলাদেশে প্রতিষ্ঠিত
বিষয়শ্রেণী:বাংলাদেশে বিপর্যয়
বিষয়শ্রেণী:১৯৭৩-এ প্রতিষ্ঠিত সরকারি সংস্থা
বিষয়শ্রেণী:দুর্যোগ ব্যবস্থাপনা
ম্যাথিউ রাইলি

**ম‍্যাথিউ জন রাইলি** (জন্ম: ২ জুলাই ১৯৭৪) একজন অস্ট্রেলীয় থ্রিলার লেখক। তিনি *শেন স্কোফিল্ড* ও *জ্যাক ওয়েস্ট জুনিয়র* উপন্যাস ধারাবাহিকের জন্য অধিক পরিচিত।

## সাহিত্যকর্ম
;একক উপন্যাস
* *কন্টেস্ট* (Contest, ১৯৯৬; পুনঃপ্রকাশিত ২০০০)
* *টেম্পল* (Temple, ১৯৯৯)
* *দ্য টুর্নামেন্ট* (The Tournament, ২০১৩)
* *ট্রল মাউন্টেন* (Troll Mountain, ২০১৪)
* *দ্য গ্রেট জু অভ চায়না* (The Great Zoo of China, ২০১৪)
* *দ্য সিক্রেট রানারস অব নিউ ইয়র্ক* (The Secret Runners of New York, ২০১৯)
;শেন স্কোফিল্ড উপন্যাস
* *আইস স্টেশন* (Ice Station, ১৯৯৮)
* *এরিয়া সেভেন* (Area 7, ২০০১)
* *স্কেয়ারক্রো* (Scarecrow, ২০০৩)
* *হেল আইল্যান্ড* (Hell Island, ২০০৫)
* *স্কেয়ারক্রো অ্যান্ড দ্য আর্মি অব থিভস* (Scarecrow and the Army of Thieves, ২০১১; মার্কিন যুক্তরাষ্ট্রে *স্কেয়ারক্রো রিটার্নস* নামে প্রকাশিত)
;জ্যাক ওয়েস্ট জুনিয়র উপন্যাস
* *সেভেন অ্যানশিয়েন্ট ওয়ান্ডার্স* (Seven Ancient Wonders, ২০০৫; মার্কিন যুক্তরাষ্ট্রে *সেভেন ডেডলি ওয়ান্ডার্স* নামে প্রকাশিত)
* *দ্য সিক্স স্যাক্রেড স্টোনস* (The Six Sacred Stones, ২০০৭)
* *দ্য ফাইভ গ্রেটেস্ট ওয়ারিওরস* (The Five Greatest Warriors, ২০০৯)
* *জ্যাক ওয়েস্ট জুনিয়র অ্যান্ড দ্য হিরোস হেলমেট* (Jack West Jr and the Hero's Helmet, ২০১৬; ছোটগল্প)
* *দ্য ফোর লেজেন্ডারি কিংডম* (The Four Legendary Kingdoms, ২০১৬)
* *দ্য থ্রি সিক্রেট সিটিজ* (The Three Secret Cities, ২০১৮)
;হোভার কার রেসার
* *হোভার কার রেসার* (Hover Car Racer; ২০০৪)

মার্কিন যুক্তরাষ্ট্রে তিনটি ছোট-বই প্রকাশিত হয়:
* *ক্র্যাশ কোর্স* (Crash Course, ২০০৫)
* *ফুল থ্রোটল* (Full Throttle, ২০০৬)
* *ফটো ফিনিশ* (Photo Finish, ২০০৭)

## তথ‍্যসূত্র

## বহিঃসংযোগ
*দাপ্তরিক ওয়েবসাইট
* 
*গুডরিডসে ম্যাথিউ রাইলি
*Official webpage at Simon & Schuster
*An interview of the author regarding HCR

বিষয়শ্রেণী:১৯৭৪-এ জন্ম
বিষয়শ্রেণী:জীবিত ব্যক্তি
বিষয়শ্রেণী:অস্ট্রেলীয় ঔপন্যাসিক
বিষয়শ্রেণী:নিউ সাউথ ওয়েলস বিশ্ববিদ্যালয়ের প্রাক্তন শিক্ষার্থী
বিষয়শ্রেণী:নিউ সাউথ ওয়েলসের লেখক
জন গোমেজ

**মেজর জেনারেল(অব.) জন গোমেজ** একজন অবসরপ্রাপ্ত বাংলাদেশ সেনাবাহিনীর কর্মকর্তা ও কূটনীতিক। তিনি ফিলিপাইনে বাংলাদেশের রাষ্ট্রদূত হিসেবে দায়িত্ব পালন করেন।

## জন্ম ও শিক্ষাজীবন
জন গোমেজ ঢাকা বিশ্ববিদ্যালয় এবং নটর ডেম কলেজ থেকে স্নাতক করেন। প্রতিরক্ষা গবেষণায় হনোলুলু ইউনিভার্সিটি থেকে মাস্টার্স ডিগ্রি ও এমবিএ করেন। 

## কর্মজীবন
১৯৭৭ সালে ইনফ্যান্ট্রি অফিসার হিসেবে **জন গোমেজ** বাংলাদেশ সেনাবাহিনীতে যোগ দেন। সাভার ক্যান্টনমেন্টে 'মর্নিং গ্লোরি স্কুল এন্ড কলেজ' প্রতিষ্ঠা করেন। বাংলাদেশ সামরিক খৃস্টান ফেলোশিপের সভাপতি হিসেবে দায়িত্ব পালন করেন।  সেনাবাহিনী থেকে অবসর গ্রহণের পর স্কয়ার হাসপাতালের ম্যানেজমেন্ট সাপোর্ট সার্ভিসের জেনারেল ম্যানেজার হিসাবে দায়িত্ব পালন করেন। 

২০১২ সালের অক্টোবরে **জন গোমেজ** ফিলিপাইনে বাংলাদেশ রাষ্ট্রদূত নিযুক্ত হন।   ২০১৬ সালের ৫ ফেব্রুয়ারি মাসে বাংলাদেশ ব্যাংকের রিজার্ভ থেকে ৮ কোটি ১০ লাখ ডলার চুরি করে হ্যাকাররা। চুরি হওয়া অর্থ ফেরতে তাকে দায়িত্ব দেওয়া হয়েছিল। তার প্রচেষ্টায় দেড় কোটি ডলার ফেরত আনার মাধ্যমে শুভ সূচনা করেন।  ২০১৬ সালের নভেম্বরে সরকার তার স্থলে আসাদ আলমকে ফিলিপাইনের রাষ্ট্রদূত হিসাবে নিযুক্ত করেন। 

### জাতিসংঘ মিশন
তাজিকিস্তানের জাতিসংঘ মিশন অব অবজারভার্সের অপারেশন ম্যানেজার ছিলেন।

## তথ্যসূত্র

বিষয়শ্রেণী:জন্মের বছর অনুপস্থিত (জীবিত ব্যক্তি)
বিষয়শ্রেণী:নটর ডেম কলেজ, ঢাকার প্রাক্তন শিক্ষার্থী
বিষয়শ্রেণী:ঢাকা বিশ্ববিদ্যালয়ের প্রাক্তন শিক্ষার্থী
বিষয়শ্রেণী:বাংলাদেশ সেনাবাহিনীর জেনারেল
বিষয়শ্রেণী:জীবিত ব্যক্তি
বিষয়শ্রেণী:বাংলাদেশী খ্রিস্টান
বিষয়শ্রেণী:ফিলিপাইনে বাংলাদেশের রাষ্ট্রদূত
পঞ্চগৌড় ব্রাহ্মণ

**পঞ্চগৌড় ব্রাহ্মণ**রা হলো ভারতের হিন্দুধর্মের দুটি বৃহত্তর ব্রাহ্মণগোষ্ঠীর একটি৷ পঞ্চগৌড় ব্রাহ্মণ ছাড়া দ্বিতীয় প্রকার গোষ্ঠীটি পঞ্চদ্রাবিড় ব্রাহ্মণ নামে পরিচিত৷

## রাজতরঙ্গিনীতে উল্লেখ

খ্রিস্টীয় দ্বাদশ শতাব্দীতে কল্হণের কাশ্মীরের ইতিহাস বিষয়ে রচিত রাজতরঙ্গিনী পুস্তকে বিন্ধ্য পর্বতের উত্তরভাগে অবস্থিত পাঁচটি পঞ্চগৌড় ব্রাহ্মণ সম্প্রদায়ের কথা উল্লেখ করা রয়েছে৷ স্কন্দপুরাণেও এই গোষ্ঠীবিভাগগুলির বিন্যাস রয়েছে৷ এগুলো হলো যথাক্রমে:

* সারস্বত ব্রাহ্মণ
* গৌড়ীয় ব্রাহ্মণ
* কান্যকুব্জ ব্রাহ্মণ
* মৈথিল ব্রাহ্মণ
* উৎকল ব্রাহ্মণ

স্কন্দপুরাণের একটি অংশ হিসাবে বিবেচিত সহ্যাদ্রিখন্ডেও উপর্যুক্ত শ্রেণিবিন্যাসেরই উল্লেখ রয়েছে৷

## মারাঠা আমলাতন্ত্রের দলিলে উল্লেখ

মারাঠা সাম্রাজ্যের সময়কালে দক্ষিণাত্যের মারাঠাদের অঞ্চলে আমলাতান্ত্রিক জমি জরিপ ও বিভিন্ন সম্প্রদায়ের অস্তিত্ব পাওয়া যায়৷ নথি অনুসারে ব্রাহ্মণদের মধ্যে পাঁচ প্রকার পঞ্চগৌড় ব্রাহ্মণের উল্লেখ রয়েছে৷ সেগুলো হলো যথাক্রমে,

* কান্যকুব্জ ব্রাহ্মণ
* কামরূপী ব্রাহ্মণ
* উৎকল ব্রাহ্মণ
* মৈথিলী ব্রাহ্মণ
* গুর্জর ব্রাহ্মণ

আমলাতান্ত্রিক সম্প্রদায়ভিত্তিক নথি "কৈফিয়ৎ" অনুসারে পঞ্চগৌড় ব্রাহ্মণরা সাধারণত স্মার্ত, বৈষ্ণব কিংবা ভাগবতের অনুসারী হয়ে থাকেন৷ 

## তথ্যসূত্র

বিষয়শ্রেণী:ব্রাহ্মণ সম্প্রদায়
বিষয়শ্রেণী:ভারতীয় জাতি
দক্ষিণ হল্যান্ড

**দক্ষিণ হল্যান্ড** ( ) নেদারল্যান্ডের একটি প্রদেশ। ২০১৫ সালের আগ পর্যন্ত প্রদেশটির জনসংখ্যা ছিল ৩.৬ মিলিয়ন। এর জনসংখ্যা ঘনত্ব ছিল প্রায় । অধিক জনসংখ্যার কারণে প্রদেশটি নেদারল্যান্ডের সবচেয়ে জনবহুল এলাকা এবং বিশ্বের অত্যধিক জনসংখ্যা ঘনত্বের এলাকাগুলোর মধ্যে অন্যতম। এটি উত্তর সাগরের তীরে অবস্থিত। এর আয়তন , এর মধ্যে জলভাগের আয়তন । এর উত্তরে রয়েছে উত্তরে উত্তর হল্যান্ড, পূর্বে উটরেচ ও গেলডারল্যান্ড এবং দক্ষিণে উত্তর ব্রাবান্ট ও জীল্যান্ড অবস্থিত। প্রদেশটির রাজধানী হেগ এবং সবচেয়ে বড় শহরের নাম রোটারডাম।
## উল্লেখযোগ্য ব্যক্তি
*এন্টনি ভন লিউয়েনহুক (১৬৩২–১৭২৩), অণুজীববিদ্যার জনক এবং অণুবীক্ষণ যন্ত্রের আবিষ্কারক।
## তথ্যসূত্র

বিষয়শ্রেণী:দক্ষিণ হল্যান্ড
বিষয়শ্রেণী:নেদারল্যান্ডের প্রদেশ
বিষয়শ্রেণী:১৮৪০-এ প্রতিষ্ঠিত রাষ্ট্র ও অঞ্চল
পিরোজপুর জেলা স্টেডিয়াম

**পিরোজপুর জেলা স্টেডিয়াম** ১৯৯৮ সালে প্রতিষ্ঠিত বাংলাদেশের একটি জেলা পর্যায়ের স্টেডিয়াম। স্টেডিয়ামটি পিরোজপুর জেলার  পিরোজপুর পৌরসভার সদর রোডের পাশে পুলিশ লাইন্সের দক্ষিণ দিকে অবস্থিত। এই স্টেডিয়ামে বাংলাদেশের জাতীয় দিবস সমূহে কুচকাওয়াজ, কনসার্ট;  জেলার বিভিন্ন ক্রীড়া বিশেষ করে ক্রিকেট, ফুটবল ও কাবাডি অনুষ্ঠিত হয়। বাংলাদেশের অন্যান্য সকল ক্রীড়া ভেন্যুর মতই এই স্টেডিয়ামটি জাতীয় ক্রীড়া পরিষদের অধিভুক্ত ও জেলা ক্রীড়া সংস্থার তত্ত্বাবধানে রয়েছে।

## ইতিহাস
স্টেডিয়ামের স্থান পুননির্ধারিত থাকলেও এটির অবকাঠামো নির্মাণ শুরু হয় ১৯৯৬ সালে। ১৯৯৬ থেকে ১৯৯৮ পর্যন্ত ১০.২৫ একর জায়গার তিন কোটি চুরানব্বই লক্ষ টাকা ব্যয়ে প্রাথমিক নির্মাণ হিসেবে, আংশিক গ্যালারি ও একটি প্যাভিলিয়ন নির্মাণ করা হয়। ৫ এপ্রিল, ১৯৯৮ তারিখে স্টেডিয়ামের উদ্বোধন হয়।

## আয়োজন
### <u>নিয়মিত আয়োজন</u>
* স্টেডিয়ামটিতে প্রতিবছর বাংলাদেশের স্বাধীনতা ও বিজয় দিবসে কুচকাওয়াজ, শিশু সমাবেশ এবং মুক্তিযোদ্ধা ও শহীদ মুক্তিযোদ্ধা পরিবারকে সংবর্ধনা অনুষ্ঠান আয়োজিত হয়।
*পিরোজপুর জেলা ফুটবল এসোসিয়েশনের উদ্যোগে জেলার বিভিন্ন ফুটবল প্রতিযোগিতা যেমন- **জেলা প্রশাসক কাপ** ও জেলা পর্যায়ের **ফুটবল লিগ** এই ভেন্যুতে অনুষ্ঠিত হয়।
*জেলা ক্রীড়া সংস্থার আয়োজনে জেলা পর্যায়ের ক্রিকেট লিগ এই ভেন্যুতে অনুষ্ঠিত হয়।
*জেলা পর্যায়ের জাতীয় স্কুল ও মাদ্রাসা গ্রীষ্মকালীন ক্রীড়া প্রতিযোগিতা এই ভেন্যুতে অনুষ্ঠিত হয়।

### <u>উল্লেখযোগ্য আয়োজন</u>

#### ক্রিকেট প্রতিযোগিতা

* বাংলাদেশ ক্রিকেট বোর্ড আয়োজিত ২০১৯ সালের **প্রাইম ব্যাংক ইয়াং টাইগারস অনূর্ধ্ব-১৪ স্কুল ক্রিকেট** প্রতিযোগিতার পিরোজপুর অঞ্চলের খেলা এই ভেন্যুতে অনুষ্ঠিত হয়েছে। পিরোজপুর সরকারি হাই স্কুল এই প্রতিযোগিতার শিরোপা জয় করে।

#### ফুটবল প্রতিযোগিতা

* **১৭ সেপ্টেম্বর, ২০১৮ঃ** এই ভেন্যুতে পিরোজপুর জেলা পর্যায়ের **বঙ্গবন্ধু শেখ মুজিবুর রহমান (অনূর্ধ্ব-১৭) জাতীয় গোল্ড কাপ ফুটবল প্রতিযোগিতা** অনুষ্ঠিত হয়েছে।

#### কনসার্ট
***২০ অক্টোবর, ২০১৮ঃ** সংস্কৃতিবিষয়ক মন্ত্রণালয়ের আয়োজনে এই ভেন্যুতে অনুষ্ঠিত হয় 'উন্নয়ন কনসার্ট :অপ্রতিরোধ্য অগ্রযাত্রায় বাংলাদেশ'।

## অন্যান্য ব্যবহার

* এই স্টেডিয়ামটি বাংলাদেশের গুরুত্বপূর্ণ ব্যক্তিদের বহনকারী হেলিকপ্টার অবতরণের জন্য ব্যবহৃত হয়।
* **২৬-২৮ ফেব্রুয়ারি, ২০১২ঃ** এই স্টেডিয়ামে বাংলাদেশের ঐতিহ্যবাহী ঘুড়ি ওড়ানো প্রতিযোগিতা হয়েছে

## তথ্যসূত্র

## আরও দেখুন

বিষয়শ্রেণী:বরিশাল বিভাগের ক্রীড়া মাঠ
বিষয়শ্রেণী:বাংলাদেশের স্টেডিয়াম
বিষয়শ্রেণী:পিরোজপুর সদর উপজেলা
বিষয়শ্রেণী:১৯৯৮-এ বাংলাদেশে প্রতিষ্ঠিত
বিষয়শ্রেণী:বাংলাদেশের ক্রিকেট মাঠ
বিষয়শ্রেণী:বাংলাদেশের ফুটবল মাঠ
বিষয়শ্রেণী:পিরোজপুর জেলার ভবন ও স্থাপনা
পঞ্চদ্রাবিড় ব্রাহ্মণ

**পঞ্চদ্রাবিড় ব্রাহ্মণ**রা হলো ভারতের হিন্দুধর্মের দুটি বৃহত্তর ব্রাহ্মণগোষ্ঠীর একটি৷ পঞ্চদ্রাবিড় ব্রাহ্মণ ছাড়া দ্বিতীয় প্রকার গোষ্ঠীটি পঞ্চগৌড় ব্রাহ্মণ নামে পরিচিত৷

## রাজতরঙ্গিনীতে উল্লেখ
খ্রিস্টীয় দ্বাদশ শতাব্দীতে কল্হণের কাশ্মীরের ইতিহাস বিষয়ে রচিত রাজতরঙ্গিনী পুস্তকে বিন্ধ্য পর্বতের দক্ষিণভাগে অবস্থিত পাঁচটি পঞ্চদ্রাবিড় ব্রাহ্মণ সম্প্রদায়ের কথা উল্লেখ করা রয়েছে৷ এগুলি হলো যথাক্রমে,

* কর্ণাটক (কন্নড়ভাষী সহ তৎসংলগ্নভাষী ব্রাহ্মণ)
* তৈলঙ্গ (তেলুগু ব্রাহ্মণ)
* দ্রাবিড় (তামিলনাড়ু ও কেরালা অঞ্চলের ব্রাহ্মণ)
* মহারাষ্ট্রক (মহারাষ্ট্রীয় ব্রাহ্মণ)
* গুর্জর (গুজরাত ও রাজস্থানের দক্ষিণাঞ্চলের ব্রাহ্মণ)

## মারাঠা আমলাতন্ত্রের দলিলে উল্লেখ
মারাঠা সাম্রাজ্যের সময়কালে দক্ষিণাত্যের মারাঠাদের অঞ্চলে আমলাতান্ত্রিক জমি জরিপ ও বিভিন্ন সম্প্রদায়ের অস্তিত্ব পাওয়া যায়৷ নথি অনুসারে ব্রাহ্মণদের মধ্যে পাঁচ প্রকার পঞ্চদ্রাবিড় ব্রাহ্মণের উল্লেখ রয়েছে৷ সেগুলি হলো যথাক্রমে,

* অন্ধ্র-পূর্ব ব্রাহ্মণ
* অন্ধ্র-পশ্চিম ব্রাহ্মণ
* কর্ণাটক ব্রাহ্মণ
* দ্রাবিড় ব্রাহ্মণ
* দেশাষ্ট ব্রাহ্মণ

আমলাতান্ত্রিক সম্প্রদায়ভিত্তিক নথি "কৈফিয়ৎ" অনুসারে গুর্জর ব্রাহ্মণরা পঞ্চগৌড় ব্রাহ্মণদের অন্তর্গত৷ নথিটিতে এই পঞ্চদ্রাবিড়দের ১৬ টি উপবিভাগে ভাগ করা হয়েছে, সেগুলি হলো যথাক্রমে,
* কোঙ্কণাষ্ট
* কর্হাড়ে
* বড়কারি
* মধ্যাদিন
* বনাস
* কর্ণাটক
* ষষ্টিক
* নন্দবংশিক
* তৈলঙ্গ
* শ্রীবৈষ্ণব
* শখিকন্ব
* কীর্বন্ত
* সিহাবসৈ
* নুরচের
* সেনবী/সেনই/সেন
* গোবলকোণ্ডে

## তথ্যসূত্র

বিষয়শ্রেণী:ব্রাহ্মণ সম্প্রদায়
বিষয়শ্রেণী:ভারতীয় জাতি
বিষয়শ্রেণী:নেপালের জাতিগোষ্ঠী
শেখ পাশা হাবিব উদ্দিন

**শেখ পাশা হাবিব উদ্দিন** এসজিপি, এএফডব্লিউসি, পিএসসি। একজন অবসরপ্রাপ্ত সেনা কর্মকর্তা। ২০১৭ সালের ১৯ ফেব্রুয়ারি তারিখে মেজর জেনারেল পদে পদোন্নতি লাভ করেন। তিনি সর্বশেষ বাংলাদেশ ইনস্টিটিউট অব ইন্টারন্যাশনাল অ্যান্ড স্ট্র্যাটেজিক স্টাডিজ এর মহাপরিচালক ছিলেন। ইতিপূর্বে জাতীয় প্রতিরক্ষা কলেজ (বাংলাদেশ) এর সিনিয়র ডাইরেক্টিং স্টাফ হিসেবে দায়িত্ব পালন করছেন। বাংলাদেশ আনসার ও গ্রাম প্রতিরক্ষা বাহিনীর সাবেক মহাপরিচালক এবং বাংলাদেশ অর্ডন্যান্স ফ্যাক্টরির (**বিওফ**) সাবেক কমান্ডার। 

## প্রাথমিক ও শিক্ষাজীবন
শেখ পাশা হাবিব উদ্দিনের জন্ম ২০ নভেম্বর ১৯৬৭ সালে বাংলাদেশের ফেনী জেলায়। ফৌজদারহাট ক্যাডেট কলেজ থেকে স্নাতক করেন এবং বাংলাদেশ সামরিক একাডেমির ১৬তম বিএমএ দীর্ঘ মেয়াদী কোর্সে যোগ দেন। ২৬ জুন ১৯৮৭ সালে তিনি বাংলাদেশ সেনাবাহিনীর কমিশন পান। চট্টগ্রাম বিশ্ববিদ্যালয় থেকে স্নাতক ডিগ্রি অর্জন করেন এবং ঢাকা বিশ্ববিদ্যালয়ের আইবিএ থেকে এমবিএ পাস করেন। বাংলাদেশ জাতীয় বিশ্ববিদ্যালয় থেকে ওয়ার স্টাডিজ ও ডিফেন্স স্টাডিজে মাস্টার ডিগ্রি অর্জন করেন। ন্যাশনাল ডিফেন্স কলেজ (এনডিসি) এবং সামরিক বাহিনী কমান্ডও স্টাফ কলেজে কোর্স সম্পন্ন করেন। ২০০৬ সালে তিনি মার্কিন যুক্তরাষ্ট্র নৌবাহিনীতে ক্যালিফোর্নিয়ার নেভি স্নাতকোত্তর স্কুল পরিচালিত সন্ত্রাসবাদের নাগরিক প্রতিক্রিয়া সম্পর্কে একটি কোর্স সম্পন্ন করেন। তিনি মার্কিন যুক্তরাষ্ট্র সামরিক একাডেমিতে লিডারশীপ কোর্স সম্পন্ন করেন। 

## সামরিক জীবন
যুক্তরাজ্যের বাংলাদেশ দূতাবাসে প্রতিরক্ষা অ্যাটাচ হিসেবে কাজ করেন। দ্বিতীয় আর্টিলারি ব্রিগেড কমান্ডার ছিলেন। বর্ডার গার্ড বাংলাদেশে প্রথম ব্যাটালিয়নের অধিনায়ক হিসাবে দায়িত্ব পালন করেন। ইন্সট্রাক্টর ইন টি স্কুল অফ ইনফেন্ট্রি এন্ড ট্যাক্টিক্সে প্রশিক্ষক ছিল। প্রতিরক্ষা গোয়েন্দা মহাপরিদপ্তরের (ডিজিএফআই) মহাপরিচালক।  ৩১ এপ্রিল ২০১৭ সালে তিনি বাংলাদেশ আনসার ও গ্রাম প্রতিরক্ষা বাহিনীর মহাপরিচালক নিযুক্ত হন।  ২০১৮ সালের ৬ জানুয়ারি তিনি ঘোষণা দেন যে বাংলাদেশ আনসার ও গ্রাম প্রতিরক্ষা বাহিনীর ৬০০,০০০ জন কর্মী পরবর্তী সাধারণ নির্বাচনে নিযুক্ত হবে। 

### জাতিসংঘ মিশন
বাংলাদেশী জাতিসংঘ শান্তিরক্ষী বাহিনীর কমান্ডার ছিলেন। ইউএনওসিআই এর ও কমান্ডার ছিলেন।

## সম্মাননা



## তথ্যসূত্র

বিষয়শ্রেণী:১৯৬৭-এ জন্ম
বিষয়শ্রেণী:ফেনী জেলার ব্যক্তি
বিষয়শ্রেণী:বাংলাদেশ সেনাবাহিনীর জেনারেল
বিষয়শ্রেণী:জীবিত ব্যক্তি
বিষয়শ্রেণী:ফৌজদারহাট ক্যাডেট কলেজের প্রাক্তন শিক্ষার্থী
বিষয়শ্রেণী:ন্যাশনাল ডিফেন্স কলেজ (বাংলাদেশ)-এর প্রাক্তন শিক্ষার্থী
বিষয়শ্রেণী:বাংলাদেশ আনসারের মহাপরিচালক
আমস্টারডাম বিশ্ববিদ্যালয়

**আমস্টারডাম বিশ্ববিদ্যালয়** (সংক্ষিপ্ত নাম **ইউভিএ**, ) নেদারল্যান্ডের আমস্টারডামে অবস্থিত একটি সরকারি বিশ্ববিদ্যালয়। আমস্টারডামে দুটি সরকারি গবেষণাধর্মী বিশ্ববিদ্যালয় আছে। একটি হল আমস্টারডাম বিশ্ববিদ্যালয় এবং অপরটি আমস্টারডাম মুক্ত বিশ্ববিদ্যালয়। ১৬৩২ সালে পৌরসভা দ্বারা বিশ্ববিদ্যালয়টি প্রতিষ্ঠিত হয়। পরে শহরের নামের সাথে মিল রেখে নাম রাখা হয় আমস্টারডাম বিশ্ববিদ্যালয়। এটি নেদারল্যান্ডের ৩য় প্রাচীন বিশ্ববিদ্যালয়। ৩১১৮৬ জন শিক্ষার্থী, ৪৭৯৪ জন প্রসাশনিক কর্মকর্তা, ১৩৪০ জন পিএইচডি শিক্ষার্থী নিয়ে এটি ইউরোপের অন্যতম বড় বিশ্ববিদ্যালয়গুলোর মধ্যে একটি। এর বার্ষিক বাজেট €৬০০ মিলিয়ন শিক্ষার্থী ভর্তির দিক থেকে এটি নেদারল্যান্ডের সবচেয়ে বড় বিশ্ববিদ্যালয়। এর প্রধান প্রাঙ্গণ আমস্টারডামের কেন্দ্রেই অবস্থিত। বিশ্ববিদ্যালয়টির অনুষদের সংখ্যা ৭টি। এগুলো হলো: মানবিক অনুষদ, সমাজ বিজ্ঞান অনুষদ, আচরণিক অনুষদ, অর্থনীতি অনুষদ, ব্যাবসায় অনুষদ, বিজ্ঞান অনুষদ, আইন অনুষদ, চিকিৎসাবিজ্ঞান অনুষদ এবং দন্ত অনুষদ।

এই বিশ্ববিদ্যালয় থেকে ছয়জন নোবেল বিজয়ী এবং নেদারল্যান্ডের পাঁচজন প্রধানমন্ত্রী পড়াশোনা করেছেন। ২০১৪ সালের কিউ এস বিশ্ব র‍্যাংকিং-এ বিশ্ববিদ্যালয়টি বিশ্বে ৫০তম, ইউরোপে ১৫তম এবং নেদারল্যান্ডে ১৫তম স্থান অধিকার করে। ৭টি বিভাগে বিশ্বে এই বিশ্ববিদ্যালয়টির অবস্থান বিশ্বে ৫০তম হয়েছিল। ২০১৮ এবং ২০১৯ সালে, গণমাধ্যম বিভাগ ও যোগাযোগ বিভাগ কিউ এস বিশ্ব র‍্যাংকিং-এর বিভাগের বিচারে প্রথম স্থান অধিকার করে।
## উল্লেখযোগ্য ব্যক্তি

চিত্র:TMCasser.jpg|টোবিয়াস এসার, শান্তিতে নোবেল পুরস্কার (১৯১১)
চিত্র:Christiaan Eijkman.jpg|ক্রিশ্চিয়ান এইকমেন, চিকিৎসাবিজ্ঞানে নোবেল পুরস্কার (১৯২৯)
চিত্র:Jacobus van 't Hoff by Perscheid 1904.jpg|ইয়াকোবুস হেনরিকুস ফান্ট হফ, রসায়নে নোবেল পুরসকার (১৯০১)
চিত্র:Johannes Diderik van der Waals.jpg|ইয়োহানেস ডিডেরিক ফান ডার ভাল্‌স, পদার্থবিজ্ঞানে নোবেল পুরস্কার (১৯১০)
চিত্র:Pieter Zeeman.jpg|পিটার জেমান, পদার্থবিজ্ঞানে নোবেল পুরস্কার (১৯০২)
চিত্র:Zernike.jpg|ফ্রিৎস জের্নিকে, পদার্থবিজ্ঞানে নোবেল পুরসকার (১৯৫৩)

## তথ্যসূত্র


বিষয়শ্রেণী:আমস্টারডামের ইতিহাস
বিষয়শ্রেণী:১৬৩০-এর দশকে প্রতিষ্ঠিত শিক্ষাপ্রতিষ্ঠান
বিষয়শ্রেণী:নেদারল্যান্ডসের বিশ্ববিদ্যালয়
লিজিয়ন (টিভি ধারাবাহিক)

***লিজিয়ন*** () একটি অ্যামেরিকান ক্যাবল টেলিভিশন সিরিজ যেটি নোয়াহ হলি এফএক্স টেলিভিশন চ্যানেলের জন্যে বানিয়েছেন। লিজিয়ন মার্ভেল কমিকসের চরিত্র ডেভিড হলার বা লিজিয়নের উপর ভিত্তি করে নির্মিত। এক্স-ম্যান চলচ্চিত্র সিরিজের সাথে যুক্ত থাকা এটিই প্রথম টেলিভিশন সিরিজ। হলি এ সিরিজের শো-রানার হিশেবে কাজ করছেন।

ড্যান স্টিভেনস হলার চরিত্রে খুব ছোট বেলায় স্কিজোফ্রোনিয়ার জন্যে চিকিৎসার দ্বারস্থ হন, যিনি আসলে একজন মিউট্যান্ট। র‍্যাশেল কেলার, অব্রি প্লাজা, বিল আরউইন, জেরেমি হ্যারিস, অ্যাম্বার মিডথান্ডার এবং জিন স্মার্টও এ সিরিজে বিভিন্ন চরিত্রে আছেন। এফএক্স ও মার্ভেল টেলিভিশন একসাথে অক্টোবর ২০১৫ সালে এক্স-ম্যান চরিত্র লিজিয়নের উপর ভিত্তি করে নতুন একটি টিভি সিরিজ প্রচারের ঘোষণা দেয়, আর হলি এটি লেখা ও পরিচালনার দায়িত্ব তুলে নেন। তিনি হলারকে একজন অবিশ্বস্ত উত্তমচরিত্র হিশেবে দেখাতে চেয়েছিলেন, যেখানে ৬০-এর দশক আর আধুনিক সমাজের উপাদানগুলোর মিশ্রণ ঘটাতে চেয়েছিলেন তিনি, যেখানে মূল চরিত্রগুলোর ভুল বাস্তবতা দর্শনকেও তুলে আনেন তিনি। সিরিজটি সমালোচকদের সুনজরে পড়ে। 

## তথ্যসূত্র

## বহিঃসংযোগ

* 
* 

বিষয়শ্রেণী:টেলিভিশন সিরিজ
বিষয়শ্রেণী:মার্ভেল টেলিভিশন সিরিজ
বিষয়শ্রেণী:২০১০-এর দশকের মার্কিন নাট্য টেলিভিশন ধারাবাহিক
বিষয়শ্রেণী:ইংরেজি ভাষার টেলিভিশন অনুষ্ঠান
বিষয়শ্রেণী:মার্ভেল কমিক অবলম্বনে টেলিভিশন অনুষ্ঠান
আনোয়ারুল কবির তালুকদার

**আনোয়ারুল কবির তালুকদার শাহজাদা** (১ জানুয়ারি ১৯৪৪ - ১০ মে ২০২০) বাংলাদেশ সেনাবাহিনীর অবসরপ্রাপ্ত মেজর জেনারেল। বাংলাদেশ জাতীয়তাবাদী দলের ও লিবারেল ডেমোক্র্যাটিক পার্টির সাবেক রাজনীতিবিদ। তিনি জামালপুর-৪ আসনের সাবেক সংসদ সদস্য এবং সাবেক বিদ্যুৎ প্রতিমন্ত্রী।

## কর্মজীবন
আনোয়ারুল কবির তালুকদার বাংলাদেশ সেনাবাহিনীতে চাকরি করেন এবং মেজর জেনারেল হিসাবে অবসর গ্রহণ করেন। জামালপুর-৪ থেকে সংসদ সদস্য নির্বাচিত হন। পরিকল্পনা ও অর্থ মন্ত্রণালয়ের প্রতিমন্ত্রী ছিলেন। খালেদা জিয়ার দ্বিতীয় মন্ত্রিসভায় প্রথমে অর্থ ও পরিকল্পনা প্রতিমন্ত্রী পরে বিদ্যুৎ, জ্বালানি ও খনিজসম্পদ প্রতিমন্ত্রী দায়িত্ব পালন করেন। বিদ্যুৎ খাতের দুর্নীতির প্রতিবাদে তিনি পদত্যাগ করেন। সরকার থেকে বলা হয় তাকে বরখাস্ত করা হয়েছে।

২৬ অক্টোবর ২০০৬ তারিখে বাংলাদেশ জাতীয়তাবাদী দল থেকে পদত্যাগ করেছিলেন। তার মতে বিদ্যুৎ খাতের দুর্নীতির প্রতিবাদে তিনি পদত্যাগ করেছিলেন। ঐ বছর তিনি লিবারেল ডেমোক্র্যাটিক পার্টিতে যোগ দেন। পার্টির নেতৃত্বের সাথে নীতিগত পার্থক্য নিয়ে ৫ জানুয়ারী ২০০৯ তারিখে তিনি লিবারেল ডেমোক্র্যাটিক পার্টি থেকে ও পদত্যাগ করেন।

## ব্যক্তিগত জীবন
তিনি তিন ছেলে ও এক মেয়ের জনক। তিনি প্রাক্তন মন্ত্রী এবং বাংলাদেশ জাতীয়তাবাদী দলের মহাসচিব আব্দুস সালাম তালুকদারের (১৯৩৬-১৯৯৯) ভাগ্নে ছিলেন।

## মৃত্যু
আনোয়ারুল কবির তালুকদার ১০ মে ২০২০ করোনাভাইরাসে আক্রান্ত হয়ে সম্মিলিত সামরিক হাসপাতালে (সিএমএইচ) মৃত্যুবরণ করেন।

## তথ্যসূত্র

বিষয়শ্রেণী:১৯৪৪-এ জন্ম
বিষয়শ্রেণী:২০২০-এ মৃত্যু
বিষয়শ্রেণী:বাংলাদেশ সেনাবাহিনীর জেনারেল
বিষয়শ্রেণী:অষ্টম জাতীয় সংসদ সদস্য
বিষয়শ্রেণী:বাংলাদেশ জাতীয়তাবাদী দলের সাবেক রাজনীতিবিদ
বিষয়শ্রেণী:লিবারেল ডেমোক্রেটিক পার্টি (বাংলাদেশ) এর সাবেক রাজনীতিবিদ
বিষয়শ্রেণী:খালেদা জিয়ার দ্বিতীয় মন্ত্রিসভার সদস্য
বিষয়শ্রেণী:বাংলাদেশে কোভিড-১৯ বৈশ্বিক মহামারীতে মৃত্যু
বিষয়শ্রেণী:বাংলাদেশ জাতীয়তাবাদী দলের রাজনীতিবিদ
মোহাব্বত জান চৌধুরী

**মোহাব্বত জান চৌধুরী** একজন বাংলাদেশী সাবেক মেজর জেনারেল।  রাজনীতিবিদ ও সাবেক স্বরাষ্ট্রমন্ত্রী। তিনি ডিজিএফআই মহাপরিচালক হিসেবে দায়িত্ব পালন করেন। 

## জন্ম ও বংশ
মোহাব্বত জান চৌধুরী তৎকালীন ফরিদপুর জেলার গোপালগঞ্জ মহকুমার একটি সম্ভ্রান্ত বাঙালি মুসলিম পরিবারে জন্মগ্রহণ করেন​, যারা *খাঁনপুরের জমিদার* হিসাবে পরিচিত। তাঁর বাবা সাঈদ জান চৌধুরী ছিলেন একজন সরকারি কর্মচারী যিনি ১৯৮৪ সালে মারা যান এবং তাঁর দাদা রহমত জান চৌধুরী ছিলেন খানপুর জমিদারির প্রতিষ্ঠাতা। মোহাব্বত জান চৌধুরীর পরদাদা আহমদ জান চৌধুরী ছিলেন পাবনা জেলার দুলাই ও পার্শ্ববর্তী এলাকার বিখ্যাত জমিদার আজিম চৌধুরীর বড় ছেলে। তাঁদের পূর্বপুরুষ শরফুদ্দীন সরকার তুর্কেস্তানের সমরকন্দ শহর থেকে বাংলায় এসে দুলাই গাঁওয়ে বসতি স্থাপন করেছিলেন। পরদাদা আহমদ জান চৌধুরীর অকাল মৃত্যুর পর তাঁর স্ত্রী পুত্র রহমত জান চৌধুরীকে সাথে নিয়ে নিজের বাবার বাড়ি খানপুরে ফিরে যান। মোহাব্বত জান চৌধুরীর মা উলানিয়া জমিদার বাড়ির অন্যতম সাহেবজাদি।

## কর্মজীবন
মোহাব্বত জান চৌধুরী পাকিস্তান মিলিটারি একাডেমিতে প্রশিক্ষিত। ১৯৫৫ সালের সেপ্টেম্বরে পাকিস্তান সেনাবাহিনীতে দ্বিতীয় লেফটেন্যান্ট হিসেবে যোগ দেন। তিনি স্টাফ সদর দফতর, মিলিটারি ট্রেনিং স্কুলসহ কয়েকটি পদে চাকরি করেন এবং ইন্টার সার্ভিসেস ইন্টেলিজেন্স (আইএসআই) এ কাজ করেন। স্বাধীনতার পর তিনি বাংলাদেশ সেনাবাহিনীতে যোগ দেন। বাংলাদেশ রাইফেলসে ডেপুটি ডিরেক্টর জেনারেল হিসেবে দায়িত্ব পালন করেন। সেনাবাহিনীর সিগন্যাল কর্পসের পরিচালক এবং তারপর মহাপরিচালক ছিলেন। তিনি বাংলাদেশ কৃষি ব্যাংক ও জন প্রশাসন প্রশিক্ষণ কেন্দ্রের চেয়ারম্যান হিসেবে দায়িত্ব পালন করেন। 

অবসর গ্রহণের পর মোহাব্বত জান চৌধুরী রাজনীতিতে যোগ দিলেন। ফরিদপুর থেকে সংসদ সদস্য নির্বাচিত হন। স্বরাষ্ট্র প্রতিমন্ত্রী, ত্রাণ ও পুনর্বাসনের মন্ত্রী, সংস্থাপন মন্ত্রী ও খাদ্য মন্ত্রী ছিলেন। তিনি দুটি ব্যবসা প্রতিষ্ঠানের ডাইনামিক কমিউনিকেশনস এবং ট্রাস্ট নিটওয়্যারের চেয়ারম্যান। তিনি মাইক্রো ইন্ডাস্ট্রিজ ডেভেলপমেন্ট অ্যাসিস্ট্যান্স অ্যান্ড সার্ভিসেস (MIDAS) এর পরিচালক। 

## তথ্যসূত্র

বিষয়শ্রেণী:জন্মের বছর অনুপস্থিত (জীবিত ব্যক্তি)
বিষয়শ্রেণী:বাংলাদেশের দুর্যোগ ব্যবস্থাপনা ও ত্রাণ মন্ত্রী
বিষয়শ্রেণী:বাংলাদেশ সেনাবাহিনীর জেনারেল
বিষয়শ্রেণী:জীবিত ব্যক্তি
বিষয়শ্রেণী:প্রতিরক্ষা গোয়েন্দা মহাপরিদপ্তরের মহাপরিচালক
বিষয়শ্রেণী:এরশাদের মন্ত্রিসভার সদস্য
বিষয়শ্রেণী:বাংলাদেশের স্বরাষ্ট্রমন্ত্রী
বিষয়শ্রেণী:তৃতীয় জাতীয় সংসদ সদস্য
বিষয়শ্রেণী:গোপালগঞ্জ জেলার ব্যক্তি
বিষয়শ্রেণী:মুঘল বংশোদ্ভূত বাংলাদেশী ব্যক্তি
বিষয়শ্রেণী:বাংলাদেশের খাদ্যমন্ত্রী
বিষয়শ্রেণী:এশীয় বংশোদ্ভূত বাংলাদেশী ব্যক্তি
মইনুল ইসলাম (জেনারেল)

**মইনুল ইসলাম** বাংলাদেশ সেনাবাহিনীর অবসরপ্রাপ্ত লেফটেন্যান্ট জেনারেল। তিনি সশস্ত্র বাহিনী বিভাগের সাবেক ১৩তম প্রিন্সিপাল স্টাফ অফিসার (পিএসও) ও চীফ অব জেনারেল স্টাফ (সিজিএস)। বাংলাদেশ সীমান্তরক্ষী বাহিনীর (বিজিবি) মহাপরিচালক হিসেবে দায়িত্ব পালন করেন।

## প্রাথমিক ও পারিবারিক জীবন
মইনুল ইসলাম কুমিল্লা জেলায় জন্মগ্রহণ করেন। তার পিতার নাম মমতাজউদ্দিন আহমেদ, ছিলেন একজন পুলিশ কর্মকর্তা। মায়ের নাম মাজেদা খাতুন। তার ভাই তাফাজ্জাল ইসলাম বাংলাদেশের ১৭তম প্রধান বিচারপতি হিসেবে দায়িত্ব পালন করেন। অপর ভাই ব্যবসায়ী ও ঢাকা উত্তর সিটি কর্পোরেশনের দায়িত্বপ্রাপ্ত মেয়র আতিকুল ইসলাম।

## শিক্ষাজীবন
মইনুল ইসলাম ১৯৭২ সালে মতিঝিল সরকারি বালক উচ্চ বিদ্যালয় থেকে মাধ্যমিক এবং ১৯৭৫ সালে নটর ডেম কলেজ থেকে মানবিক বিভাগে উচ্চমাধ্যমিক শিক্ষা সম্পন্ন করেন।

২০০৩ সালে তিনি মার্কিন যুক্তরাষ্ট্রের পেনসিলভেনিয়ার ইউনাইটেড স্টেটস আর্মি ওয়ার কলেজ থেকে সামরিক কৌশলবিদ্যায় স্নাতকোত্তর সম্পন্ন করেন। এরপর ২০০৪ সালে ট্রিনিটি বিশ্ববিদ্যালয়ের ঢাকা ক্যাম্পাস থেকে ব্যবসায় প্রশাসনে এবং পরের বছর জাতীয় বিশ্ববিদ্যালয়ের অধীনে ডিফেন্স স্টাডিজে স্নাতকোত্তর ডিগ্রি লাভ করেন।

## কর্মজীবন
লেফটেন্যান্ট জেনারেল মোঃ মইনুল ইসলাম ২8 ফেব্রুয়ারি ২০০৯ থেকে ৯ মে ২০১০ পর্যন্ত বাংলাদেশ সীমান্তরক্ষী বাহিনীর মহাপরিচালক হিসাবে দায়িত্ব পালন করেন। ২০০৯ সালের বাংলাদেশ রাইফেলস বিদ্রোহে মহাপরিচালক শাকিল আহমেদ মারা যাওয়ার পর তিনি মহাপরিচালক হিসেবে দায়িত্ব পালন করেন। তিনিই বাংলাদেশ রাইফেলসের নাম পরিবর্তন করে বর্ডার গার্ড বাংলাদেশ করেন। তার পরিচালনার সময় ইউনিফর্ম পরিবর্তিত হয় এবং সীমান্ত বাহিনীতে একটি গোয়েন্দা ইউনিট যোগ করা হয়। এর পর তাকে লেফটেন্যান্ট জেনারেল পদে উন্নীত করা হয় এবং সেনাবাহিনী সদর দফতরে জেনারেল স্টাফ করা হয়। জুলাই ২০১৫ সালে তিনি সশস্ত্র বাহিনী বিভাগের প্রিন্সিপাল স্টাফ অফিসার হন। ২০১৬ সালের ফেব্রুয়ারিতে তিনি সেনাবাহিনী থেকে অবসর গ্রহণ করেন। মহাপরিচালক বর্ডার গার্ড বাংলাদেশ হিসাবে যোগদান করার আগে তিনি জাতীয় প্রতিরক্ষা কলেজ বাংলাদেশ এর আর্মড ফোর্সেস ওয়ার কোর্স (এএফডব্লিউসি) এর প্রধান প্রশিক্ষক হিসাবে দায়িত্ব পালন করেন।
## গ্রেফতার
তিনি ২০২৪ সালের ২৪ ডিসেম্বর হজরত শাহজালাল আন্তর্জাতিক বিমানবন্দরে কানাডা যাওয়ার সময় ইমিগ্রেশন পুলিশের কাছে আটন হন।
## তথ্যসূত্র

বিষয়শ্রেণী:বাংলাদেশী সেনা কর্মকর্তা
বিষয়শ্রেণী:বর্ডার গার্ড বাংলাদেশের মহাপরিচালক
বিষয়শ্রেণী:জীবিত ব্যক্তি
বিষয়শ্রেণী:প্রিন্সিপাল স্টাফ অফিসার (বাংলাদেশ)
বিষয়শ্রেণী:বাংলাদেশ সেনাবাহিনীর জেনারেল
বিষয়শ্রেণী:জন্মের বছর অনুপস্থিত (জীবিত ব্যক্তি)
বিষয়শ্রেণী:কুমিল্লা জেলার ব্যক্তি
বিষয়শ্রেণী:নটর ডেম কলেজ, ঢাকার প্রাক্তন শিক্ষার্থী
আসাম ক্রিকেট সংস্থা স্টেডিয়াম

**আসাম ক্রিকেট সংস্থা স্টেডিয়াম** () **বর্ষাপারা ক্রিকেট স্টেডিয়াম** বা পরিচিত **ডঃ ভূপেন হাজারিকা ক্রিকেট স্টেডিয়াম** ভারতের আসামের গুয়াহাটিতে অবস্থিত একটি ক্রিকেট স্টেডিয়াম ২০১৭ সালের ১০ অক্টোবর আসাম রাজ্য সরকারের মুখ্যমন্ত্রী সর্বানন্দ সোনোয়াল কর্তৃক উদ্বোধন করা হয়েছিল। বর্ষাপারা স্টেডিয়ামটি ভারতের ৪৯তম আন্তর্জাতিক ক্রিকেট মাঠ। এই মাঠের প্রথম আন্তর্জাতিক ক্রিকেট খেলাটি ছিল ভারত বনাম অস্ট্রেলিয়ার মধ্যে অনুষ্ঠিত একটি টুয়েন্টি২০ আন্তর্জাতিক। এটি একটি নতুন স্টেডিয়াম হওয়ায় ঘরোয়া ও আন্তর্জাতিক ক্রিকেট খেলা অনুষ্ঠিত হয়ে থাকে।

প্রয়াত ভূপেন হাজারিকার স্মরণে ২০১০ সালে আসাম ক্রিকেট সংস্থা স্টেডিয়ামটির নাম পরিবর্তন করে। বার্ষাপারা স্টেডিয়ামটি উত্তর-পূর্ব ভারতের সর্ববৃহৎ স্টেডিয়াম।

## ইতিহাস
২০০৪ সালের জুনে স্টেডিয়ামের ভিত্তিপ্রস্তর স্থাপন করেন মুখ্যমন্ত্রী তরুণ গগৈ এবং ২০০৭ সালের জুলাই মাসে বিসিসিআইয়ের সেক্রেটারি নিরঞ্জন শাহর উপস্থিতিতে আবারো ক্লাব হাউজের ভিত্তি প্রস্তর স্থাপন করেন।
থাম্ব|নির্মাণ চলাকালীন বর্ষাপারা ক্রিকেট স্টেডিয়াম

অসম ক্রিকেট সংস্থা কর্তৃক ৫৯ বিঘা জমি বরাদ্ধের পর রাজ্য সরকারে অনুমতি ও কিছু অংশের অবৈধ দখলদারকে বিতাড়িত করার পর আসাম ক্রিকেট সংস্থা নির্মাণ কাজ শুরু করেন ২০০৬ সালে। আসাম ক্রিকেট সংস্থা আন-অফিসিয়ালি একটি ম্যাচের আয়োজন করে যদি তখন মাঠ ছিল নির্মাণাধীন। ২০০৯ সালে আসাম ক্রিকেট সংস্থা মনে করে যে, এক বছরের মধ্যে তারা বাকী কাজ সমাপ্ত করতে সক্ষম হবে এবং এটি একটি আন্তর্জাতিক মানের স্টেডিয়াম হবে বলে তারা আশাবাদী।

৪ নভেম্বর ২০১২ মহিলাদের আন্তঃরাজ্য একদিনের চ্যাম্পিয়নশীপের আয়োজন করা হয় আসাম ও ওডিস্যার মধ্যে এবং এটিই এই মাঠে প্রথম আনুষ্ঠানিক খেলা বিবেচিত হয়। ২০১৩-১৪ রনজি ট্রফি মৌসুমের চারটি খেলা উক্ত মাঠে অনুষ্ঠিত হয়, যেগুলো ছিল ফার্স্ট ক্লাস ম্যাচ।

২০১৭ সালের ১০ অক্টোবর স্টেডিয়ামটিতে ভারত ও [অস্ট্রেলিয়া]র] মধ্যে প্রথম [টুয়েন্টি২০ আন্তর্জাতিক খেলার আয়োজন করে। উক্ত খেলায় অস্ট্রেলিয়া ৮ উইকেটে জয় লাভ করে। উদ্বোধনী এ খেলায় স্টেডিয়ামে ৩৮,১৩২ জন দর্শকের রেকর্ড সৃষ্টি করে।

২১ অক্টোবর ২০১৮ স্টেডিয়ামে প্রথম একদিনের আন্তর্জাতিক খেলার আয়োজন করা হয় ভারত বনাম ওয়েস্ট ইন্ডিজ। ভারত ৮ উইকেটে জয়ী হয়।

৪ মার্চ ২০১৯ থেকে ৯ মার্চ ২০১৯ পর্যন্ত মাঠে আয়োজন করা হয় প্রথমবারের মতো মহিলা আন্তর্জাতিক ক্রিকেট মহিলাদের টুয়েন্টি২০ আন্তর্জাতিক। খেলাগুলো অনুষ্ঠিত হয়  ও আয়োজক  এর মধ্যে। ইংল্যান্ড মহিলা ক্রিকেট দল ৩-০ ব্যবধানে সিরিজ জয় লাভ করে।

## সুবিধাদি
৪০,০০০ দর্শক আসন ক্ষমতাসম্পন্ন গ্যালারি।
## আরো দেখুন
* ইন্দিরা গান্ধী অ্যাথলেটিক স্টেডিয়াম
* ভারতের ক্রিকেট মাঠের তালিকা

## তথ্যসূত্র

## বহিঃসংযোগ
* ক্রিকেট আর্কাইভ - গ্রাউন্ড পেজ
* ক্রিকইনফো - গ্রাউন্ড পেজ

বিষয়শ্রেণী:ভারতের ক্রিকেট মাঠ
বিষয়শ্রেণী:আসামের ক্রিকেট মাঠ
বিষয়শ্রেণী:ক্রিকেট মাঠের তালিকা
বিষয়শ্রেণী:ক্রিকেট মাঠ
বিষয়শ্রেণী:২০১২-এ আসামে প্রতিষ্ঠিত
বিষয়শ্রেণী:ভূপেন হাজারিকার স্মারক
বিষয়শ্রেণী:২০১২-এ সম্পন্ন ক্রীড়া মাঠ
আনোয়ার হোসেন (জেনারেল)

*একই নামের অন্যান্য ব্যক্তিবর্গের জন্য দেখুন [[আনোয়ার হোসেন]]।*

**আনোয়ার হোসেন** বাংলাদেশ সেনাবাহিনীর অবসরপ্রাপ্ত লেফটেন্যান্ট জেনারেল। তিনি সেনাবাহিনীর কোয়ার্টার মাস্টার জেনারেল হিসেবে দায়িত্ব পালন করেছেন।  তিনি বর্ডার গার্ড বাংলাদেশ (বিজিবি) এর সাবেক মহাপরিচালক এবং আর্মি ট্রেনিং এন্ড ডক্ট্রিনে কম্যান্ডর (জেনারেল অফিসার কমান্ডিং) (জিওসি)। তিনি বাংলাদেশ সেনাবাহিনীর আর্টিলারি রেজিমেন্টের কর্নেল কম্যান্ডর হিসাবে সম্মানিত হয়েছেন। তিনি বাংলাদেশ সেনাবাহিনীর রেজিমেন্টের সর্বোচ্চ রেঙ্কিং প্রাপ্ত সেবা প্রদানকারী সিনিয়র অফিসার।

## শিক্ষাজীবন
তিনি ১৯৯১ সালে মিরপুরের ডিফেন্স সার্ভিসেস কমান্ড অ্যান্ড স্টাফ কলেজের আর্মি স্টাফ কোর্স। ১৯৯২-১৯৯৩ সালে স্টাফ কলেজ জার্মানির কমান্ড অ্যান্ড জেনারেল স্টাফ কোর্স এবং ২০০৬ সালে মিরপুর জাতীয় প্রতিরক্ষা কলেজের জাতীয় প্রতিরক্ষা কোর্স সম্পন্ন করেন।

## কর্মজীবন
প্রথম বিএমএ দীর্ঘ কোর্সে ২৩ ডিসেম্বর ১৯৭৯ সালে বাংলাদেশ সেনাবাহিনীর আর্টিলারি কর্পসে কমিশন করা হয়। ৯ম বিএমএ দীর্ঘ মেয়াদী কোর্স আর্টিলারি ব্রিগেডের কমান্ডার। আর্টিলারি সেন্টার অ্যান্ড স্কুল (এসি অ্যান্ড এস) এর কমান্ডার। মহাপরিচালক সেনা সদর দফতরে জেনারেল স্টাফ শাখা। ৩৩তম পদাতিক ডিভিশনের জিওসি এবং কুমিল্লা এলাকার এরিয়া কমান্ডার হিসাবে দায়িত্ব পালন করেন। তিনি সেনাবাহিনীর প্রশিক্ষণ ও ডক্টরাইন কমান্ডের সাবেক জেনারেল অফিসার কমান্ডিং ছিলেন।  ৩০ জুন ২০১১ থেকে ৫ ডিসেম্বর ২০১২ পর্যন্ত তিনি বর্ডার গার্ডের মহাপরিচালক। 

তিনি বাংলাদেশ ডিজেল প্ল্যান্ট লিমিটেডের পরিচালনা পর্ষদের ভাইস চেয়ারম্যান। বাংলাদেশ মেশিন টুলস ফ্যাক্টরি লিমিটেডের পরিচালনা পর্ষদের ভাইস চেয়ারম্যানও ছিলেন।  ক্যান্টিন স্টোর ডিপার্টমেন্ট (সিএসডি) এর পরিচালনা পর্ষদের চেয়ারম্যান। তিনি বাংলাদেশ সেনাবাহিনীর কোয়ার্টার মাস্টার জেনারেল (কিউএমজি) হিসাবে সকল ডিওএইচএস এবং এএইচএস কর্তৃপক্ষের অধীনে আসেন।

### জাতিসংঘ মিশন
১৯৮৮-১৯৮৯ সালে জাতিসংঘ ইরান-ইরাক সামরিক পর্যবেক্ষক দল (ইউএনআইআইএমওজি) এর পর্যবেক্ষক এবং ২০০৮-২০০৯ সালে জর্জিয়ার জাতিসংঘের পর্যবেক্ষক মিশনের প্রধান সামরিক পর্যবেক্ষক হিসাবে দায়িত্ব পালন করেন। 

## তথ্যসূত্র

বিষয়শ্রেণী:জন্মের বছর অনুপস্থিত (জীবিত ব্যক্তি)
বিষয়শ্রেণী:বর্ডার গার্ড বাংলাদেশের মহাপরিচালক
বিষয়শ্রেণী:বাংলাদেশ সেনাবাহিনীর জেনারেল
বিষয়শ্রেণী:জীবিত ব্যক্তি
বিষয়শ্রেণী:নারায়ণগঞ্জ জেলার ব্যক্তি
বিষয়শ্রেণী:বাংলাদেশী জেনারেল